cyanic-selkie/wikianc huggingface dataset:
സൂം ലെൻസ്
പ്രത്യേകതകൾ
ലഘുചിത്രം|ഒരു സൂം ലെൻസ് ഉപയോഗിച്ച് എടുത്ത ഒരു ഫോട്ടോ. എക്സ്പോഷർ സമയത്ത് ഫോക്കൽ ലെങ്ത് വ്യത്യാസപ്പെടുത്തി ആണ് ഈ പ്രതീതി ഉണ്ടാക്കിയിരിക്കുന്നത്. സൂം ലെൻസുകളെ അവയുടെ കുറഞ്ഞതുമായ ഫോക്കൽ ലെങ്ത് അനുപാതത്തിൽ വിശേഷിപ്പിക്കാറുണ്ട്. ഉദാഹരണത്തിന്, 100 മി.മീ. മുതൽ 400 മി.മീ. വരെ ഫോക്കൽ ദൈർഘ്യമുള്ള ഒരു സൂം ലെൻസിനെ 4:1 അല്ലെങ്കിൽ "4×" സൂം ലെൻസ് എന്ന് വിശേഷിപ്പിക്കാം. സൂപ്പർസൂം അല്ലെങ്കിൽ ഹൈപ്പർസൂം എന്ന് വിളിക്കുന്നത് സാധാരണയായി 5x ൽ കൂടുതൽ ഫോക്കൽ ദൂര ഘടകങ്ങൾ ലെൻസുകളെ വിശേഷിപ്പിക്കാനാണ്. ഇത്തരം ലെൻസുകൾ എസ്.എൽ.ആർ ക്യാമറകളിൽ 19x വരെയും, അമച്വർ ഡിജിറ്റൽ ക്യാമറകളിൽ 22× വരെയും വരാം. പ്രൊഫഷണൽ ടെലിവിഷൻ ക്യാമറ ലെൻസുകളിൽ ഈ അനുപാതം 300x വരെ ഉയർന്നേക്കാം. 3x ന് മുകളിൽ സൂം ഉള്ള സാധാരണ ലെൻസുകളുടെ ഇമേജ് നിലവാരം കുറവായിരിക്കും. പ്രൈം ലെൻസുകൾക്ക് തുല്യമായ ഇമേജിംഗ് ഗുണനിലവാരം അപ്പർച്ചറും (സാധാരണയായി f 2.8 അല്ലെങ്കിൽ f 2.0) ഉള്ള സൂം ലെൻസുകൾക്ക് വലിയ വില നൽകേണ്ടി വരും. വലിയ സൂം ഉള്ള വീഡിയോ ക്യാമറകളിൽ, കുറഞ്ഞ റെസല്യൂഷനിൽ ചലിക്കുന്ന ഇമേജുകൾ റെക്കോർഡുചെയ്യുമ്പോൾ ഗുണനിലവാരം കുറയുന്നത് ദൃശ്യമാകണമെന്നില്ല. അതിനാലാണ് പ്രൊഫഷണൽ വീഡിയോ, ടിവി ലെൻസുകൾക്ക് ഉയർന്ന സൂം അനുപാതങ്ങൾ അവതരിപ്പിക്കാൻ കഴിയുന്നത്. ഉയർന്ന സൂം അനുപാതം മൂലം ടിവി ലെൻസുകൾ സങ്കീർണ്ണമാണ്. ഡസൻ കണക്കിന് ഒപ്റ്റിക്കൽ ഘടകങ്ങളും, പലപ്പോഴും 25 കി.ഗ്രാമിൽ കൂടുതൽ ഭാരവും ഇത്തരം ലെൻസുകൾക്കുണ്ടാകാം. ഇൻ-ക്യാമറ പ്രോസസ്സറുകളിലും പോസ്റ്റ്-പ്രൊഡക്ഷൻ സോഫ്റ്റ്വെയറിലും ഒപ്റ്റിക്കൽ ന്യൂനതകൾ പരിഹരിക്കുന്ന അൽഗോരിതം ഉൾക്കൊള്ളാൻ ഡിജിറ്റൽ ഫോട്ടോഗ്രഫിക്ക് കഴിയും.
ചില ഫോട്ടോഗ്രാഫിക് സൂം ലെൻസുകൾ നോർമൽ ലെൻസിനെക്കാൾ ഫോക്കൽ ദൂരം കൂടിയ ലോംഗ്-ഫോക്കസ് ലെൻസുകളാണ്, മറ്റ് ചിലത് വലിയ ദൃശ്യ കോൺ ഉള്ള വൈഡ് ആംഗിൾ ലെൻസുകൾ ആണ്. ചില ലെൻസുകളിൽ വൈഡ് ആംഗിൾ മുതൽ ലോംഗ്-ഫോക്കസ് വരെയുള്ള ശ്രേണി ഉൾക്കൊള്ളുന്നുണ്ട്. ലഘുചിത്രം|ഒരു വി‌എൽ‌ടി ദൂരദർശിനി കെട്ടിടത്തിന്റെ അസാധാരണമായ ട്രയൽഡ്‌-സൂം കാഴ്ച ഫോക്കൽ ദൂരം കൂടിയ സൂം ലെൻസിന്റെ പ്രഭാവം അനുകരിക്കുന്നതിന് ചില ഡിജിറ്റൽ ക്യാമറകൾ ക്യാപ്‌ചർ ചെയ്ത ചിത്രം ക്രോപ്പ് ചെയ്യാറുണ്ട്. ഇത് സാധാരണയായി ഡിജിറ്റൽ സൂം എന്നറിയപ്പെടുന്നു. ഡിജിറ്റൽ സൂമിന്, ഒപ്റ്റിക്കൽ സൂമിനേക്കാൾ താഴ്ന്ന ഒപ്റ്റിക്കൽ റെസല്യൂഷൻ മാത്രമേ ഉണ്ടാവുകയുള്ളൂ. ഒരു കമ്പ്യൂട്ടറിലെ ഡിജിറ്റൽ ഇമേജ് പ്രോസസ്സിംഗ് സോഫ്റ്റ്വെയർ ഉപയോഗിച്ച് ഡിജിറ്റൽ ഇമേജ് ക്രോപ്പ് ചെയ്ത് വലുതാക്കിയാലും ഡിജിറ്റൽ സൂമിന്റെ അതേ ഫലം ലഭിക്കും. പല ഡിജിറ്റൽ ക്യാമറകൾക്കും ഒപ്റ്റിക്കൽ സൂമും ഡിജിറ്റൽ സൂമും ഉണ്ട്, ആദ്യം ഒപ്റ്റിക്കൽ, തുടർന്ന് ഡിജിറ്റൽ സൂം എന്നിങ്ങനെയാവും സൂമിങ്ങ്.
സ്റ്റിൽ, വീഡിയോ, മോഷൻ പിക്ചർ ക്യാമറകൾ, പ്രൊജക്ടറുകൾ, ചില ബൈനോക്കുലറുകൾ, മൈക്രോസ്കോപ്പുകൾ, ദൂരദർശിനി, ദൂരദർശിനി കാഴ്ചകൾ, മറ്റ് ഒപ്റ്റിക്കൽ ഉപകരണങ്ങൾ എന്നിവയിൽ സൂം, സൂപ്പർസൂം ലെൻസുകൾ സാധാരണയായി ഉപയോഗിക്കുന്നു. അത് കൂടാതെ, ഒരു സൂം ലെൻസിന്റെ അഫോക്കൽ ഭാഗം ക്രമീകരിക്കാവുന്ന ബീം എക്സ്പാൻഡർ (ഉദാഹരണത്തിന്, ലേസർ ബീമുകളുടെ വലുപ്പം മാറ്റുന്നതിന്) ആക്കുന്നതിന് വേരിയബിൾ മാഗ്നിഫിക്കേഷൻ ദൂരദർശിനി ആയി ഉപയോഗിക്കാൻ കഴിയും.
ചരിത്രം
ഫോക്കൽ ലെങ്ത് മാറ്റുന്നതിനിടയിൽ മൂർച്ചയേറിയ ഫോക്കസ് നിലനിർത്തുന്ന ആദ്യത്തെ യഥാർത്ഥ സൂം ലെൻസിന് 1902 ൽ ക്ലൈൽ സി. അല്ലൻ പേറ്റന്റ് (U.S. Patent 696,788) നേടി. 1927 മുതൽ ക്ലാര ബോ അഭിനയിച്ച "ഇറ്റ്" എന്ന സിനിമയുടെ ഓപ്പണിംഗ് ഷോട്ടിൽ, സിനിമയിലെ സൂം ലെൻസിന്റെ ആദ്യകാല ഉപയോഗം കാണാം. ആദ്യത്തെ വ്യാവസായിക ഉത്പാദനം ബെൽ, ഹോവൽ കുക്ക് 1932 ൽ മൂവി ക്യാമറകൾക്കു വേണ്ടി അവതരിപ്പിച്ച "വേരോ" 40–120 ലെൻസ് ആയിരുന്നു. ആദ്യകാല ടിവി സൂം ലെൻസ് 1953 ൽ നിർമ്മിച്ച യുകെയിൽ നിന്നുള്ള റാങ്ക് ടെയ്‌ലർ ഹോബ്സന്റെ VAROTAL III ആയിരുന്നു. 1959 ൽ അവതരിപ്പിച്ച ദി കിൽഫിറ്റ് 36–82 mm / 2.8 സൂമർ, 35 മില്ലീമീറ്റർ ഫോട്ടോഗ്രാഫിക്കായി ഉൽ‌പാദിപ്പിച്ച ആദ്യത്തെ വേരിഫോക്കൽ ലെൻസാണ്. ആദ്യത്തെ ആധുനിക ഫിലിം സൂം ലെൻസ്, ഫ്രഞ്ച് എഞ്ചിനീയറായ റോജർ കുവിലിയർ 1950 ൽ രൂപകൽപ്പന ചെയ്ത പാൻ-സിനോർ ആണ്. ഇതിന് ഒപ്റ്റിക്കൽ കോമ്പൻസേഷൻ സൂം സിസ്റ്റം ഉണ്ടായിരുന്നു. 1956 ൽ പിയറി ആംഗെനിയക്സ്, അദ്ദേഹത്തിന്റെ 16 മി.മീ. ക്യാമറയ്ക്കുള്ള 16-68 മി.മീ ലെൻസിൽ, സൂം ചെയ്യുമ്പോൾ കൃത്യമായ ഫോക്കസ് പ്രാപ്തമാക്കുന്ന മെക്കാനിക്കൽ കോമ്പൻസേഷൻ സംവിധാനം അവതരിപ്പിച്ചു. അതേ വർഷം ആംഗെനിയക്സ് 4x സൂമിന്റെ 35 എംഎം പ്രോട്ടോടൈപ്പ് (35-140 mi.mee.) ആദ്യമായി ഛായാഗ്രാഹകൻ റോജർ ഫെല്ലസ് ജൂലി ലാ റൂസിന്റെ നിർമ്മാണത്തിനായി ഉപയോഗിച്ചു. 16 മി.മീ. ഫിലിം ക്യാമറകൾക്കുള്ള 12-120 മി.മീ. ലെൻസ്, 35 മി.മീ. ഫിലിം ക്യാമറകൾക്കുള്ള 25-250 മി.മീ ലെൻസ് എന്നിവയുൾപ്പടെ 10 മുതൽ 1 വരെയുള്ള സൂം ലെൻസുകൾ രൂപകൽപ്പന ചെയ്തതിന് ആഞ്ചീനിയക്സിന് 1964 ൽ അക്കാദമി ഓഫ് മോഷൻ പിക്ചറിൽ നിന്ന് സാങ്കേതിക അവാർഡ് ലഭിച്ചു.
അതിനുശേഷം ഒപ്റ്റിക്കൽ ഡിസൈനിലെ പുരോഗതി, പ്രത്യേകിച്ച് ഒപ്റ്റിക്കൽ റേ ട്രേസിംഗിനായി കമ്പ്യൂട്ടറുകളുടെ ഉപയോഗം, സൂം ലെൻസുകളുടെ രൂപകൽപ്പനയും നിർമ്മാണവും വളരെ എളുപ്പമാക്കി.
ഡിസൈൻ
വലത്ത്‌|ചട്ടം|ഒരു ലളിതമായ സൂം ലെൻസ് സിസ്റ്റം. എൽ 1, എൽ 2, എൽ 3 (ഇടത്തു നിന്ന്) എന്നിവയാണ് അഫോക്കൽ സിസ്റ്റത്തിന്റെ മൂന്ന് ലെൻസുകൾ. സിസ്റ്റത്തിന്റെ മൊത്തത്തിലുള്ള ഫോക്കൽ ലെങ്ത് മാറ്റാൻ എൽ 1, എൽ 2 എന്നിവ ഇടത്തോട്ടും വലത്തോട്ടും നീങ്ങണം (ചുവടെയുള്ള ചിത്രം കാണുക). സൂം ലെൻസുകൾക്കായി സാധ്യമായ നിരവധി ഡിസൈനുകൾ ഉണ്ട്, ഏറ്റവും സങ്കീർണ്ണമായവയിൽ മുപ്പത് വ്യക്തിഗത ലെൻസ് ഘടകങ്ങളും ഒന്നിലധികം ചലിക്കുന്ന ഭാഗങ്ങളുമുണ്ട്. എന്നിരുന്നാലും, മിക്കവയും ഒരേ അടിസ്ഥാന രൂപകൽപ്പനയാണ് പിന്തുടരുന്നത്. സാധാരണയായി അവയിൽ നിരവധി വ്യക്തിഗത ലെൻസുകൾ അടങ്ങിയിരിക്കുന്നു, അവ സ്ഥിരമായി അനങ്ങാത്തവയോ അല്ലെങ്കിൽ ലെൻസിന്റെ ബോഡിക്കൊപ്പം അക്ഷത്തിൽ നീങ്ങുന്നവയോ ആകാം. ഒരു സൂം ലെൻസിന്റെ മാഗ്‌നിഫിക്കേഷൻ മാറുമ്പോൾ, മെക്കാനിക്കൽ മാർഗ്ഗങ്ങളിലൂടെയോ ഒപ്റ്റിക്കലായോ ഫോക്കസ് ചെയ്ത ചിത്രം മൂർച്ചയുള്ളതാക്കുന്നു.
സൂം ലെൻസിന്റെ ഒരു ലളിതമായ സ്കീം, ലെൻസ് അസംബ്ലിയെ രണ്ട് ഭാഗങ്ങളായി വിഭജിക്കുന്നു. ഒന്നാമത്തേത് ചലിക്കുന്ന ലെൻസ് ഘടകങ്ങളാണ്. ഇവ പ്രകാശം ഫോക്കസ് ചെയ്യുന്നതിന് പകരം (എഫോക്കൽ സൂം സിസ്റ്റം) പ്രകാശകിരണത്തിന്റെ വലുപ്പത്തെ മാറ്റുന്നു, അങ്ങനെ ലെൻസ് സിസ്റ്റത്തിന്റെ മൊത്തത്തിലുള്ള മാഗ്‌നിഫിക്കേഷൻ വ്യത്യാസപ്പെടുത്തുന്നു. ചലിക്കാത്ത ലെൻസ് ഘടകം പ്രകാശം ഫോക്കസ് ചെയ്യുന്നതിനുള്ളതാണ്. വലത്ത്‌|ചട്ടം|ഒരു എഫോക്കൽ സൂം സിസ്റ്റത്തിൽ ലെൻസുകളുടെ ചലനം ഒപ്റ്റിക്കൽ സൂം ലെൻസിലെ ഒരു സാധാരണ എഫോക്കൽ സിസ്റ്റത്തിൽ തുല്യമായ ഫോക്കൽ ലെങ്ത് ഉള്ള രണ്ട് പോസിറ്റീവ് (കൺവേർജിംഗ്) ലെൻസുകൾ (എൽ1, എൽ3) അടങ്ങിയിരിക്കുന്നു, അവയ്ക്കിടയിൽ പോസിറ്റീവ് ലെൻസുകളുടെ പകുതിയിൽ താഴെ ഫോക്കൽ ലെങ്ത് ഉള്ള ഒരു നെഗറ്റീവ് (ഡൈവേർജിംഗ്) ലെൻസ് (എൽ2) ഉണ്ട്. എൽ3 അനങ്ങില്ല, എന്നാൽ എൽ1, എൽ2 എന്നിവയെ മുന്നോട്ടും പിന്നോട്ടും നീക്കാൻ കഴിയും. ഈ രണ്ട് ലെൻസുകൾ മുന്നോട്ടും പിന്നോട്ടും നീങ്ങുമ്പോൾ, സിസ്റ്റത്തിന്റെ മൊത്തത്തിലുള്ള കോണീയ മാഗ്‌നിഫിക്കേഷൻ വ്യത്യാസപ്പെടുന്നു, ഇത് സൂം ലെൻസിന്റെ ഫോക്കൽ ദൈർഘ്യം മാറ്റുന്നു. ലെൻസ് ഹൌസിംഗിലെ ഗിയറുകളുടെയും ക്യാമുകളുടെയും സങ്കീർണ്ണമായ ക്രമീകരണമാണ് സാധാരണയായി ഈ ചലനം നടത്തുന്നത്. ചില ആധുനിക സൂം ലെൻസുകളിൽ കമ്പ്യൂട്ടർ നിയന്ത്രിത സെർവോകളാണ് ഈ സ്ഥാനനിർണ്ണയം നടത്താൻ ഉപയോഗിക്കുന്നത്.
സൂം ലെൻസ് രൂപകൽപ്പനയിലെ ഒരു പ്രധാന പ്രശ്നം ലെൻസിന്റെ മുഴുവൻ ഓപ്പറേറ്റിംഗ് ശ്രേണിയിലുടനീളമുള്ള വർണ്ണവിപഥനം പോലെയുള്ള ഒപ്റ്റിക്കൽ വ്യതിയാനങ്ങളുടെ തിരുത്തലാണ്. ഒരു ഫിക്സഡ് ഫോക്കസ് ലെൻസിനേക്കാൾ സൂം ലെൻസിൽ ഇത് വളരെ ബുദ്ധിമുട്ടാണ്. ഇത് മൂലം ആദ്യകാല സൂം ലെൻസ് ഡിസൈനുകൾ ഫിക്സഡ് ലെൻസുകളേക്കാൾ വളരെ താഴ്ന്ന ഒപ്റ്റിക്കൽ നിലവാരം ഉള്ളവയായിരുന്നു. ആധുനിക ഒപ്റ്റിക്കൽ ഡിസൈൻ ടെക്നിക്കുകൾ സൂം ലെൻസുകളുടെ നിലവാരം ഒരുപാട് മെച്ചപ്പെടാൻ കാരണമായിട്ടുണ്ട്.
ഇൻലൈൻ അവലംബങ്ങൾ
വർഗ്ഗം:ഫോട്ടോഗ്രാഫി ലെൻസുകൾ
2021-ൽ പുറത്തിറങ്ങിയ മലയാളചലച്ചിത്രങ്ങളുടെ പട്ടിക
അവലംബം
വർഗ്ഗം:മലയാളചലച്ചിത്രങ്ങളുമായി ബന്ധപ്പെട്ട പട്ടികകൾ വർഗ്ഗം:2021-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മലയാളചലച്ചിത്രങ്ങൾ വർഷം അനുസരിച്ച്
ഉവൈസി
മുഹമ്മദ് നബിയുടെ കാലത്തു ജീവിച്ചിരുന്ന ഉവൈസ് അൽ ഖർനിയെന്ന ആധ്യാത്മിക ജ്ഞാനിയുടെ തസ്സവുഫ് പാതയാണ് ഉവൈസിയ ത്വരീഖത്ത്‌. പിൽ കാലത്തു വന്ന മുഴുവൻ സൂഫി ത്വരീഖത്തുകളുടെയും അടിസ്ഥാന ബിന്ദുവാണ് ഉവൈസിയാ  ത്വരീഖത്ത്‌.
അവലംബം
വർഗ്ഗം:അപൂർണ്ണ ലേഖനങ്ങൾ വർഗ്ഗം:സൂഫിമാർഗ്ഗം
ജെസിക്ക സിംപ്സൺ
ജെസിക്ക ആൻ ജോൺസൺ (മുൻകാലത്ത്, സിംപ്സൺ; ജനനം: ജൂലൈ 10, 1980) ഒരു അമേരിക്കൻ ഗായിക, അഭിനേത്രി, ഫാഷൻ ഡിസൈനർ എന്നീ നിലകളിൽ പ്രസിദ്ധയാണ്. കൊളംബിയ റെക്കോർഡ്സുമായി സിംപ്സൺ 17 വയസ്സുണ്ടായിരുന്നപ്പോൾ ഒരു റിക്കോർഡിംഗ് കരാറിൽ ഒപ്പുവയ്ക്കുകയും 1999 ൽ ആദ്യ സ്റ്റുഡിയോ ആൽബം പുറത്തിറക്കുകയും ചെയ്തു. ഈ ആൽബം ലോകമെമ്പാടുമായി നാല് ദശലക്ഷത്തിലധികം പകർപ്പുകൾ വിറ്റഴിക്കുകയും "ഐ വാന ലവ് യു ഫോർവർ" (1999) ബിൽബോർഡ് ഹോട്ട് 100 ൽ മൂന്നാം സ്ഥാനത്തേക്ക് എത്തുകയും ചെയ്തു. രണ്ടാമത്തെ ആൽബത്തിലൂടെ കൂടൂതൽ വിജയം നേടാൻ ശ്രമിച്ച സിംപ്സൺ ഇറെസിസ്റ്റിബിൽ (2001) എന്ന ആൽബത്തിലൂടെ കൂടുതൾ പക്വതയുള്ള ഒരു പ്രതിബിംബം സൃഷ്ടിച്ചെടുത്തു. ഒരു സിംഗിൾ ട്രാക്കായി നിലനിറുത്തിയ ഈ ആൽബത്തിലെ ശീർഷക ഗാനം, ബിൽബോർഡ് ഹോട്ട് 100 ലെ മികച്ച ഇരുപതാം സ്ഥാനത്തുള്ളതും ജെസിക്കയുടെ രണ്ടാമത്തെ സൂപ്പർ ഹിറ്റുമായും മാറി.
അവലംബം
വർഗ്ഗം:1980-ൽ ജനിച്ചവർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ ടെലിവിഷൻ നടിമാർ
വാനെറ്റ തടാകം
വാനെറ്റ തടാകം (മുമ്പ് "ലിറ്റിൽ തടാകം" എന്നറിയപ്പെട്ടിരുന്നു) അമേരിക്കൻ ഐക്യനാടുകളിലെ ന്യൂയോർക്ക് സംസ്ഥാനത്തെ ഫിംഗർ ലേക്സ് മേഖലയിൽ സ്ഥിതിചെയ്യുന്ന ഒരു ചെറിയ തടാകമാണ്. ഈ തടാകം ഷൂയ്‌ലർ കൗണ്ടിയുടെയും സ്റ്റ്യൂബെൻ കൗണ്ടിയുടെയും അതിർത്തിയിൽ പിണഞ്ഞുകിടക്കുന്ന ഇത് ടൈറോൺ, വെയ്ൻ പട്ടണങ്ങൾക്കുള്ളിലാണ്. വനേറ്റ തടാകം 3.5 മൈൽ നീളവും (വടക്ക്-തെക്ക്) അര മൈൽ വീതിയും (കിഴക്ക്-പടിഞ്ഞാറ്) കെയുക്ക തടാകത്തിന്റെ തെക്കൻ ശാഖയുടെ തൊട്ടു കിഴക്കായി സ്ഥിതിചെയ്യുന്നതുമാണ്. ഫിംഗർ ലേക്ക്സ് മേഖലയിൽ അതിന്റെ സ്ഥാനം ഉണ്ടായിരുന്നിട്ടും പതിനൊന്ന് ഫിംഗർ തടാകങ്ങളിൽ ഒന്നായി ഇതിനെ കണക്കാക്കുന്നില്ല.
ആസ്ത്രേലിയൻ പ്ലാന്റ് നെയിം ഇൻഡക്സ്
ഓസ്‌ട്രേലിയൻ വാസ്കുലർ സസ്യങ്ങളുടെ പ്രസിദ്ധീകരിച്ച എല്ലാ പേരുകളുടെയും ഓൺലൈൻ ഡാറ്റാബേസാണ് ഓസ്‌ട്രേലിയൻ പ്ലാന്റ് നെയിം ഇൻഡെക്സ് (എപി‌എൻ‌ഐ) Australian Plant Name Index (APNI). നിലവിലെ പേരുകൾ, പര്യായങ്ങൾ അല്ലെങ്കിൽ അസാധുവായ പേരുകൾ എന്നിങ്ങനെയുള്ള എല്ലാ പേരുകളും ഇത് ഉൾക്കൊള്ളുന്നു. ഗ്രന്ഥസൂചികയും ടൈപ്പിഫിക്കേഷനും സംബന്ധിച്ച വിശദാംശങ്ങൾ, ഓസ്‌ട്രേലിയൻ പ്ലാന്റ് സെൻസസിൽ നിന്നുള്ള വിവരങ്ങൾ, സംസ്ഥാനങ്ങളുടെ വിതരണം, മാതൃക ശേഖരണ മാപ്പുകൾ, സസ്യങ്ങളുടെ ഫോട്ടോഗ്രാഫുകൾ എന്നിവ പോലുള്ള മറ്റ് വിഭവങ്ങളിലേക്കുള്ള ലിങ്കുകൾ, മറ്റ് വശങ്ങളെക്കുറിച്ചുള്ള കുറിപ്പുകൾക്കും അഭിപ്രായങ്ങൾക്കുമുള്ള സൗകര്യം എന്നിവ ഇതിൽ ഉൾപ്പെടുന്നു
ചരിത്രം
തുടക്കത്തിൽ നാൻസി ടൈസൺ ബർബിഡ്ജിന്റെ പദ്ധതിയായിരുന്ന ഇതിൽ 3,055 പേജുകൾ അടങ്ങിയ നാല് വാല്യങ്ങളുള്ള അച്ചടിച്ച കൃതിയായി ആരംഭിച്ചപ്പോൾ അതിൽ 60,000-ത്തിലധികം സസ്യനാമങ്ങൾ അടങ്ങിയിരുന്നു. ആർതർ ചാപ്മാൻ സമാഹരിച്ച ഇത് ഓസ്ട്രേലിയൻ ബയോളജിക്കൽ റിസോഴ്‌സ് സ്റ്റഡിയുടെ (എബിആർഎസ്) ഭാഗമായിരുന്നു. 1991 ൽ ഇത് ഒരു ഓൺലൈൻ ഡാറ്റാബേസായി ലഭ്യമാക്കി ഓസ്‌ട്രേലിയൻ നാഷണൽ ബൊട്ടാണിക് ഗാർഡൻസിന് കൈമാറി. രണ്ടുവർഷത്തിനുശേഷം, അതിന്റെ പരിപാലനത്തിന്റെ ഉത്തരവാദിത്തം പുതുതായി രൂപീകരിച്ച സസ്യ ജൈവവൈവിധ്യ ഗവേഷണ കേന്ദ്രത്തിന് നൽകി.
നേട്ടം
ഓസ്‌ട്രേലിയൻ സസ്യനാമകരണത്തിന്റെ ആധികാരിക ഉറവിടമായി ഓസ്‌ട്രേലിയൻ ഹെർബേറിയ അംഗീകരിച്ച ഇത് ഓസ്‌ട്രേലിയയുടെ വെർച്വൽ ഹെർബേറിയത്തിന്റെ പ്രധാന ഘടകമാണ്, ഓസ്‌ട്രേലിയയുടെ പ്രധാന ഹെർബേറിയയുടെ ഡാറ്റയിലേക്കും മാതൃക ശേഖരണങ്ങളിലേക്കും സംയോജിത ഓൺലൈൻ ആക്‌സസ് നൽകുന്നതിന് ലക്ഷ്യമിട്ടുള്ള 10 മില്യൺ ഡോളർ ധനസഹായത്തോടെയുള്ള ഒരു സഹകരണ പദ്ധതിയാണ് ഇത്.
ഇതിൽ രണ്ട് അന്വേഷണ ഇന്റർഫേസുകൾ ഉണ്ട്:
ഭാസ്ക്കരമേനോൻ
മലയാളത്തിലിറങ്ങിയ ആദ്യത്തെ അപസർപ്പകനോവലാണ് രാമവർമ്മ അപ്പൻ തമ്പുരാൻ രചിച്ച ഭാസ്ക്കരമേനോൻ. 1905-ലാണ് ഇത് പുറത്തിറങ്ങിയത്.
ഒരു നായർ തറവാട്ടിലെ കാരണവരുടെ കൊലപാതകത്തിന്റെ അന്വേഷണമാണ് ഇതിലെ കഥ. നോവലിന്റെ ശീർഷകകഥാപാത്രമായ ഭാസ്ക്കരമേനോൻ, ബുദ്ധിപരവും ശാസ്ത്രീയവുമായ രീതികളിലൂടെ, ഈ കൊലപാതകം അന്വേഷിക്കുന്ന പോലീസ് ഉദ്യോഗസ്ഥനാണ്. അനുമാനങ്ങളിലെത്താൻ ഭാസ്ക്കരമേനോൻ സ്വീകരിക്കുന്ന രീതികൾ, ഷെർലക് ഹോംസ് ശൈലിയോട് സാദൃശ്യമുള്ളതാണ്.
അവലംബം
വർഗ്ഗം:മലയാളം നോവലുകൾ വർഗ്ഗം:കുറ്റാന്വേഷണനോവലുകൾ
മിർമെക്കോളജി
കണ്ണി=//upload.wikimedia.org/wikipedia/commons/thumb/a/a6/Meat_eater_ant_feeding_on_honey02.jpg/220px-Meat_eater_ant_feeding_on_honey02.jpg|ലഘുചിത്രം| മീറ്റ് ഈറ്റർ ഉറുമ്പ് തേൻ കഴിക്കുന്നു ഉറുമ്പുകളെക്കുറിച്ചു പഠിക്കുന്ന പ്രാണീപഠനശാസ്ത്രത്തിന്റെ ഒരു ശാഖയാണ് മിർമെക്കോളജി. ചില ആദ്യകാല മിർമെക്കോളജിസ്റ്റുകൾ ഉറുമ്പ് സമൂഹത്തെ സമൂഹത്തിന്റെ അനുയോജ്യമായ രൂപമായി കണക്കാക്കുകയും അവ പഠിച്ചുകൊണ്ട് മനുഷ്യന്റെ പ്രശ്നങ്ങൾക്ക് പരിഹാരം കണ്ടെത്തുകയും ചെയ്തു. ഉറുമ്പുകൾ അവയുടെ സങ്കീർണ്ണവും വൈവിധ്യപൂർണ്ണവുമായ സാമൂഹികത (സാമൂഹിക സംഘടന) കാരണം സാമൂഹിക വ്യവസ്ഥകളുടെ പരിണാമത്തെക്കുറിച്ചുള്ള ചോദ്യങ്ങളുടെ പഠനത്തിനുള്ള ഒരു മാതൃകയായി തുടരുന്നു. അവയുടെ വൈവിധ്യവും ആവാസവ്യവസ്ഥയിലെ പ്രാധാന്യവും അവയെ ജൈവവൈവിധ്യത്തെയും സംരക്ഷണത്തെയും കുറിച്ചുള്ള പഠനത്തിലെ പ്രധാന ഘടകങ്ങളാക്കി മാറ്റി. മെഷീൻ ലേണിംഗ്, സങ്കീർണ്ണമായ സമാന്തര കമ്പ്യൂട്ടിംഗ്, മറ്റ് കമ്പ്യൂട്ടിംഗ് ഫീൽഡുകൾ എന്നിവയിൽ ഉറുമ്പ് കോളനികൾ പഠിക്കുകയും മാതൃകയാക്കുകയും ചെയ്യുന്നു.
ചരിത്രം
വില്യം മോർട്ടൺ വീലർ (1865-1937) ആണ് മിർമെക്കോളജി എന്ന വാക്ക് ആദ്യമായി ഉപയോഗിച്ചത്, എന്നിരുന്നാലും ഉറുമ്പുകളുടെ ജീവിതത്തോടുള്ള മനുഷ്യന്റെ താൽപ്പര്യം പ്രാചീന കാലം മുതൽ ഉള്ളതാണ്. ഉറുമ്പുകളുടെ ജീവിതത്തെ അടിസ്ഥാനമാക്കിയുള്ള ആദ്യകാല ശാസ്ത്ര ചിന്ത നടത്തിയത് സ്വിസ് സൈക്കോളജിസ്റ്റായ അഗസ്റ്റെ ഫോറെൽ (1848-1931) ആയിരുന്നു, അദ്ദേഹം തുടക്കത്തിൽ സഹജാവബോധം, പഠനം, സമൂഹം എന്നിവയുടെ ആശയങ്ങളിൽ താൽപ്പര്യം പ്രകടിപ്പിച്ചിരുന്നു. 1874-ൽ സ്വിറ്റ്സർലൻഡിലെ ഉറുമ്പുകളെ കുറിച്ച് ലെസ് ഫോർമിസ് ഡി ലാ സൂയിസ് എന്ന പുസ്തകം എഴുതിയ അദ്ദേഹം തന്റെ വീടിന് ലാ ഫോർമിലിയേർ (ഉറുമ്പ് കോളനി) എന്നാണ് പേരു നൽകിയത്. ഫോറലിന്റെ ആദ്യകാല പഠനങ്ങളിൽ ഒരു കോളനിയിൽ ഉറുമ്പുകളുടെ ഇനം കൂട്ടിക്കലർത്താനുള്ള ശ്രമങ്ങൾ ഉൾപ്പെടുന്നു. ഉറുമ്പുകളിലെ ബഹുസ്വരതയും ഏകാധിപത്യവും അദ്ദേഹം ശ്രദ്ധിക്കുകയും അവയെ രാഷ്ട്രങ്ങളുടെ ഘടനയുമായി താരതമ്യം ചെയ്യുകയും ചെയ്തു.
വീലർ ഉറുമ്പുകളെ അവരുടെ സാമൂഹിക സംഘടനയുടെ അടിസ്ഥാനത്തിൽ ഒരു പുതിയ വെളിച്ചത്തിൽ വീക്ഷിച്ചു, 1910-ൽ വുഡ്സ് ഹോളിൽ "ദി ആന്റ്-കോളനി ആസ് ആൻ ഓർഗാനിസം" എന്ന വിഷയത്തിൽ അദ്ദേഹം ഒരു പ്രഭാഷണം നടത്തി, അത് സൂപ്പർ ഓർഗാനിസം എന്ന ആശയത്തിന് തുടക്കമിട്ടു. ട്രോഫാലാക്സിസ് അല്ലെങ്കിൽ കോളനിക്കുള്ളിൽ ഭക്ഷണം പങ്കിടുന്നത് ഉറുമ്പ് സമൂഹത്തിന്റെ കാതലായി വീലർ കണക്കാക്കി. ഭക്ഷണത്തിലെ ഡൈ ഉപയോഗിച്ചു കോളനിയിൽ ഇത് എങ്ങനെ പടരുന്നുവെന്ന് നിരീക്ഷിച്ചാണ് അദ്ദേഹം ഇത് പഠിച്ചത്.
ഹോറസ് ഡോണിസ്റ്റോർപ് പോലുള്ള ചിലർ ഉറുമ്പുകളുടെ വ്യവസ്ഥാപിത പ്രവർത്തനങ്ങളിൽ ശ്രദ്ധ കേന്ദ്രീകരിച്ചു. ജീവശാസ്ത്രത്തിന്റെ മറ്റ് വശങ്ങളിൽ പുരോഗതി ഉണ്ടാകുന്നതുവരെ ഈ പാരമ്പര്യം ലോകത്തിന്റെ പല ഭാഗങ്ങളിലും തുടർന്നു. ജനിതകശാസ്ത്രത്തിന്റെ ആവിർഭാവവും ധാർമ്മികതയിലെ ആശയങ്ങളും അതിന്റെ പരിണാമവും പുതിയ ചിന്തയിലേക്ക് നയിച്ചു. സോഷ്യോബയോളജി എന്ന് വിളിക്കപ്പെടുന്ന ഫീൽഡ് സ്ഥാപിച്ച ഇ. ഒ. വിൽസണാണ് ഈ അന്വേഷണ രീതിക്ക് തുടക്കമിട്ടത്.
ഇന്റർ ഡിസിപ്ലിനറി ആപ്ലിക്കേഷൻ
ബയോമിമിക്രിക്കായി എഞ്ചിനീയർമാരും കൂടുതൽ കാര്യക്ഷമമായ നെറ്റ്‌വർക്കിംഗിനായി നെറ്റ്‌വർക്ക് എഞ്ചിനീയർമാരും ഉറുമ്പുകളെ പലപ്പോഴും പഠിക്കുന്നു. ഉറുമ്പുകൾ എങ്ങനെയാണ് തിരക്ക് ഒഴിവാക്കുന്നതെന്നും ഓർഡറുകൾ അയയ്‌ക്കുന്ന ഒരു കേന്ദ്ര അതോറിറ്റിയില്ലാതെ ഏറ്റവും കാര്യക്ഷമമായ രീതിയിൽ നീങ്ങാൻ അവ അവയുടെ ചലനങ്ങളെ എങ്ങനെ ഒപ്റ്റിമൈസ് ചെയ്യുന്നുവെന്നും വ്യക്തമായി അറിയില്ല. ഘടനാ രൂപകൽപ്പനയിലും നെറ്റ്‌വർക്കിംഗിലും ഇതിനകം തന്നെ ഉറുമ്പുകളെക്കുറിച്ചുള്ള പഠനത്തിൽ നിന്ന് വികസിപ്പിച്ചെടുത്ത നിരവധി ആപ്ലിക്കേഷനുകൾ ഉണ്ടായിട്ടുണ്ട്, എന്നാൽ മനുഷ്യൻ സൃഷ്ടിച്ച സംവിധാനങ്ങളുടെ കാര്യക്ഷമത ഇപ്പോഴും ഉറുമ്പ് കോളനികളുടെ കാര്യക്ഷമതയോട് അടുത്തുവരുന്നില്ല. കൂടാതെ, ആധുനിക മാനേജ്മെന്റിൽ ഉറുമ്പ് അൽഗോരിതങ്ങളും ഉറുമ്പുകളുടെ പെരുമാറ്റ തന്ത്രങ്ങളും ഉപയോഗിക്കാനുള്ള ശ്രമങ്ങളുണ്ട്.
മിർമെക്കോളജിസ്റ്റുകൾ ഫിക്ഷനിൽ
1954-ലെ വാർണർ ബ്രദേഴ്സ് ബ്ലാക്ക് ആൻഡ് വൈറ്റ് സിനിമ ദെം!-ലെ വാഷിംഗ്ടൺ ഡിസിയിലെ അഗ്രികൾച്ചർ ഡിപ്പാർട്ട്‌മെന്റിൽ നിന്നുള്ള വിസിറ്റിംഗ് വിദഗ്ധൻ ഡോ. ഹരോൾഡ് മെഡ്‌ഫോർഡ് (എഡ്മണ്ട് ഗ്വെൻ അവതരിപ്പിച്ചത്) എന്ന കഥാപാത്രം ഒരു മിർമെക്കോളജിസ്റ്റായിരുന്നു.
മാർവൽ കോമിക്‌സും മാർവൽ സിനിമാറ്റിക് യൂണിവേഴ്‌സും പ്രസിദ്ധീകരിച്ച അമേരിക്കൻ കോമിക് പുസ്തകങ്ങളിൽ പ്രത്യക്ഷപ്പെടുന്ന ഒരു സാങ്കൽപ്പിക കഥാപാത്രമാണ് ഡോ. ഹാങ്ക് പിം.
മലശ്ശർ
പാലക്കാട്‌,തൃശൂർ, ഇടുക്കി ജില്ലകളിൽ കണ്ടു വരുന്ന ആദിവാസി വിഭാഗമാണ് മലശ്ശർ. നായാട്ടവിഭാഗം ഇടയാവർഗം ആണിവർ. ,മലസർ,നാട്ടുമാലസർ എന്നിങ്ങനെ രണ്ടു വിഭാഗം ഇവർക്കിടയിലുണ്ട് .നാട്ടു മലസർക്കിടയിൽ കൊണ്ട് മലസർ എന്നാ വിഭാഗവുമുണ്ട് .മലയിൽ അലയുന്നവർ എന്ന അർത്ഥത്തിൽ ആവാം ഇവരെ മലസർ എന്ന വിളിക്കുന്നത്. ഇവരുടെ ജീവിത രീതികൾ തികച്ചും വ്യത്യസ്തമാണ്.
അവലംബം
) വർഗ്ഗം:കേരളത്തിലെ ആദിവാസികൾ
മിർമെക്കോളജി
പുറം കണ്ണികൾ
വർഗ്ഗം:മിർമെക്കോളജി
ജോർജ്ജ് ജൂലിയസ് എംഗൽമാൻ
ജോർജ്ജ് ജൂലിയസ് എംഗൽമാൻ (ജൂലൈ 2, 1847 - നവംബർ 16, 1903) സെന്റ് ലൂയിസ് സ്വദേശിയായ ഒരു അമേരിക്കൻ പ്രസവചികിത്സകനും ഗൈനക്കോളജിസ്റ്റുമായിരുന്നു. അദ്ദേഹം സസ്യശാസ്ത്രജ്ഞനായ ജോർജ്ജ് എംഗൽമാന്റെ (1809-1884) മകനായിരുന്നു.
1867-ൽ സെന്റ് ലൂയിസിലെ വാഷിംഗ്ടൺ സർവ്വകലാശാലയിൽ നിന്ന് ബിരുദം നേടിയ എംഗൽമാൻ, 1867 മുതൽ 1873 വരെയുള്ള കാലത്ത് യൂറോപ്പിൽ (ബെർലിൻ, ട്യൂബിംഗൻ, വിയന്ന, പാരീസ്) വൈദ്യശാസ്ത്രം പഠിച്ചു. ട്യൂബിംഗനിൽ ഫെലിക്സ് വോൺ (മുമ്പ് മേയർ) (1820-1871), വിക്ടർ വോൺ ബ്രൺസ് (1812-1883) എന്നിവരുടെ കീഴിൽ പഠനം നടത്തിയെ അദ്ദേഹത്തിൻറെ ബെർലിനിലെ ഇൻസ്ട്രക്ടർമാർ ബെർണാർഡ് വോൺ ലാംഗൻബെക്ക് (1810-1887), റുഡോൾഫ് വിർച്ചോവ് (1821-1903) ഫ്രെറിക്‌സ് തിയോഡർ വോൺ ഫ്രെറിച്ച്സ് (1819-1885) എന്നിവരായിരുന്നു. ഫ്രാങ്കോ-പ്രഷ്യൻ യുദ്ധസമയത്ത് (1870-71), അദ്ദേഹം ഒരു സന്നദ്ധ സർജനായി പങ്കെടുത്തു.
1873-ൽ അദ്ദേഹം സെന്റ് ലൂയിസിലേക്ക് മടങ്ങി. തുടർന്ന് സെന്റ് ലൂയിസ് പോസ്റ്റ്-ഗ്രാജുവേറ്റ് സ്കൂൾ ഓഫ് മെഡിസിനിൽ ഗൈനക്കോളജി പ്രൊഫസറായി ജോലി ചെയ്തു. ഇവിടെ അദ്ദേഹം സ്ത്രീ രോഗങ്ങളുടെയും ഓപ്പറേറ്റീവ് മിഡ്‌വൈഫറിയുടെയും അധ്യക്ഷനായിരുന്നു.
അമേരിക്കൻ ഗൈനക്കോളജിക്കൽ സൊസൈറ്റിയുടെ സ്ഥാപകാംഗമായിരുന്നു എംഗൽമാൻ. 1895-ൽ അദ്ദേഹം ബോസ്റ്റണിലേക്ക് താമസം മാറ്റി. പിന്നീട് 1903 നവംബർ 16-ന് ന്യൂ ഹാംഷെയറിലെ നാഷുവയിൽ വച്ച് അദ്ദേഹം മരിച്ചു. അദ്ദേഹത്തിന്റെ രചനകളിൽ 1882-ൽ ആദിമ മനുഷ്യരുടെ ഇടയിൽ ലേബർ എന്ന തലക്കെട്ടിൽ തദ്ദേശീയരും പ്രാകൃതരുമായ ആളുകളുടെ ജനന രീതികളെക്കുറിച്ചുള്ള ഒരു പ്രബന്ധവും ഉൾപ്പെടുന്നു. ഈ പ്രബന്ധം പ്രാകൃത സംസ്‌കാരങ്ങൾക്കിടയിലെ പ്രസവാവസ്ഥയെ പാശ്ചാത്യ ലോകത്ത് വെളിവാക്കി. അവർ ഇടയ്ക്കിടെ കുത്തിയിരിക്കുക, നിൽക്കുക, മുട്ടുകുത്തുക തുടങ്ങി നാല് അവസ്ഥകൾ പലപ്പോഴും ഒരു ക്രമത്തിൽ ഉപയോഗിച്ചിരുന്നു.
അവലംബം
വർഗ്ഗം:1847-ൽ ജനിച്ചവർ വർഗ്ഗം:1903-ൽ മരിച്ചവർ
ഉവൈസുൽ ഖർനി
മുഹമ്മദ് നബിയുടെ കാലത്തു യമനിൽ ജീവിച്ചിരുന്ന മുസ്ലിം ആധ്യാത്മികാചാര്യനായിരുന്നു ഉവൈസുൽ ഖർനി എന്ന് വിശ്വസിക്കപ്പെടുന്നു. അദ്ദേഹത്തിന്റെ പൂര്ണ്ണ നാമം അബൂ അംറ് ഉവൈസ് ബ്നു ആമിറ് ബ്നി ജുസ്അ് ബ്നി മാലിക അല്ഖറനി അല്മുറാദി അല്യമാനി. അദ്ദേഹം പ്രവാചകാനുചരനായ സ്വഹാബിയാണെന്നഭിപ്രായമുണ്ടെങ്കിലും മുഹമ്മദ് നബിയുമായ് കൂടിക്കാഴ്ച്ച നടക്കാത്തതിനാൽ ഒന്നാം തലമുറയായ താബി ആണെന്നതാണ് പ്രബലമായ നിരീക്ഷണം.
ജീവചരിത്രം
അക്കാലത്തെ മുസ്ലിം പുണ്യ പുരുഷനായ ഔലിയ്യ ആന്നെന്ന കാര്യമൊഴിച്ചു നിർത്തിയാൽ ഇദ്ദേഹത്തിന്റെ ജനന മരണങ്ങലടക്കം ജീവ ചരിത്രത്തിൽ ഭൂരിഭാഗവും ഇന്നും അജ്ഞാതമാണ്. നബി വചനങ്ങളിലും ഖലീഫ ചരിത്രങ്ങളിലും കാണുന്ന അൽപ്പം വിവരണങ്ങൾ മാത്രമാണ് ഇദ്ദേഹത്തെ കുറിച്ച് ലഭ്യമായിട്ടുള്ളത്
യമനിലെ ഖർനിയിൽ മുറാദ് ഗോത്രത്തിലായിരുന്നു ഉവൈസിന്റെ ജനനം. വൃദ്ധയായ മാതാവിനെ പരിചരിക്കുകയും അവരുടെ മരണ ശേഷം പർവ്വത മുകളിൽ ഏകാന്ത വാസം അനുഷ്ഠിക്കുകയും ചെയ്തുവെന്നാണ് വിവരണങ്ങളിൽ കാണുന്നത്. പരുപരുത്ത ഒരു രോമ കുപ്പായവും ഒരു തട്ടവും അല്ലാതെ മറ്റൊന്നും ഉണ്ടായിരുന്നില്ലെന്നും. ദിവസത്തിലധികവും വ്രതം അനുഷ്ഠിക്കുകയും രാത്രി ഉറങ്ങാതെ ആരാധനകളിൽ മുഴുകുകയും ചെയ്യുന്ന പ്രകൃതമായിരുന്നുവെന്നും കരുതുന്നു. ജനങ്ങളുമായി യാതൊരു വിധത്തിലുള്ള ഇടപെടലുകളും നടത്തിയിരുന്നില്ല. ഉന്മാദാവസ്ഥയിൽ ഇടയ്ക്കിടെ അലറി വിളിക്കാറുണ്ടായിരുന്നതിനാൽ    പൊതു ജനം അദ്ദേഹത്തെ ഭ്രാന്തനെന്നു മുദ്രകുത്തുകയും ഉപദ്രവിക്കുകയും ചെയ്തിരുന്നു.
മഹത് വചനങ്ങൾ
(യാ അലി, യാ ഉമർ)  ഉവൈസ് എന്ന വ്യക്തി അത്യുത്തമനാണ്. അദ്ദേഹത്തിനു വെള്ളപ്പാണ്ടുണ്ടായിരുന്നു. ദൈവത്തോട് പ്രാർഥിച്ചു  പൊക്കിളിന്റെയവിടെ ഒരു നാണയ വലിപ്പത്തില് ഒഴികെ ബാക്കിയെല്ലാം സുഖപ്പെട്ടു. അദ്ദഹത്തിനു യമനില് തന്റെ ഉമ്മയല്ലാതെ മറ്റൊന്നുമില്ല. അദ്ദേഹത്തെ കണ്ടാല് നിങ്ങള് പ്രാര്ത്ഥിക്കാന് അപേക്ഷിക്കണം. അദ്ദേഹം പ്രാര്ത്ഥിക്കുന്നതായിരിക്കും.” മുഹമ്മദ് നബി.
എന്റെ സമൂഹത്തിലെ ഒരാളുടെ ശുപാർശ മൂലം ബനൂ തമീം ഗോത്രത്തിലുള്ളവരേക്കാളും ജനങ്ങള് സ്വര്ഗത്തില് പ്രവേശിക്കുക തന്നെ ചെയ്യും'' മുഹമ്മദ് നബി (ഈ വ്യക്തി ഉവൈസ് ആണെന്ന് ഹസനുല്ബസ്വരി വിശദീകരിച്ചിട്ടുണ്ട്)
നാളെ നിങ്ങളുടെ കൂടെ ഒരു സ്വര്ഗാവകാശി നിസ്കരിക്കും. അത് ഉവൈസുല്ഖറനിയായിരിക്കും
“പരിത്യാഗിയായ അനുകരിക്കപ്പെടാന് യോഗ്യനായ മഹാന്. തന്റെ കാലത്തെ താബിഉകളുടെ നേതാവ്. ദൈവത്തിന്റെ സൂക്ഷ്മാലുക്കളായ ഔലിയാക്കളിലൊരാൾ. അവന്റെ ആത്മാര്ത്ഥ ദാസന്മാരില് പെട്ടവർ ” ഇമാം ദഹബി
ഈ സമൂഹത്തിന്റെ റാഹിബ് (പുരോഹിതന്) ആണ് ഉവൈസ്  ഇമാം  ഹാകിം
ആവലംബം
വർഗ്ഗം:ഇസ്ലാമികതത്ത്വചിന്തകർ
കല്ലേകുളങ്ങര ഏമൂർ ഭഗവതി ക്ഷേത്രം
പരശുരാമനാൽ സൃഷ്ടിക്കപ്പെട്ടു എന്നുകരുതപ്പെടുന്ന  നാല്  അംബികാക്ഷേത്രങ്ങളിലൊന്നാണ് കല്ലേകുളങ്ങര ഏമൂർ ഭഗവതി  ക്ഷേത്രം. പാലക്കാട് ജില്ലയിലെ അകത്തേത്തറ ഗ്രാമത്തിലാണ് ഈ ക്ഷേത്രം നിലകൊള്ളുന്നത്. ദേവിയുടേതെന്നു വിശ്വസിക്കപ്പെടുന്ന രണ്ട് കൈപ്പത്തികളാണ് ഇവിടെ പ്രതിഷ്ഠിച്ച് ആരാധിക്കുന്നത്
ജവഹർ നവോദയ വിദ്യാലയ
സാമ്പത്തികമായും സാമൂഹികമായും പിന്നാക്കം നിൽക്കുന്നതുമായ വിദ്യാർഥികൾക്കു ഉന്നത ഗുണനിലവാരമുള്ള വിദ്യാഭ്യാസം ഉറപ്പു വരുത്തുന്നതിനുളള ഭാരത സർക്കാരിന്റെ പദ്ധതി പ്രകാരമുള്ള വിദ്യാലയങ്ങളാണ് ജെ.എൻ.വി എന്ന ചുരുക്ക നാമത്തിൽ അറിയപ്പെടുന്ന ജവഹർ നവോദയ വിദ്യാലയങ്ങൾ. കേന്ദ്ര മാനവ വിഭവ ശേഷി വികസന മന്ത്രാലയത്തിൻറെ കീഴിലുള്ള സ്വയംഭരണ സ്ഥാപനമായ നവോദയ വിദ്യാലയ സമിതിയുടെ കീഴിലാണ് ഇവ പ്രവർത്തിക്കുന്നത്.
കല്ലേകുളങ്ങര ഏമൂർ ഭഗവതി ക്ഷേത്രം
അവലംബം
വർഗ്ഗം:പാലക്കാട് ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ദേവീക്ഷേത്രങ്ങൾ
ജവഹർ നവോദയ വിദ്യാലയ
ചരിത്രം
1985 ലാണ് ആദ്യത്തെ നവോദയ ആരംഭിക്കുന്നത്. പി.വി നരസിംഹറാവുവിന്റെ ആശയമാണു നവോദയ. രാജീവ് ഗാന്ധി പ്രധാനമന്ത്രിയായിരിക്കുമ്പോഴാണു നവോദയ വിദ്യാലയങ്ങളുടെ തുടക്കം. തുടക്കത്തിൽ നവോദയ വിദ്യാലയം എന്ന പേരായിരുന്നു. പിന്നീടു ജവഹർലാൽ നെഹ്രു വിന്റെ 100 ആം ജന്മദിന വാർഷികത്തിൽ ജവഹർ നവോദയ വിദ്യാലയ എന്ന പേരു സ്വീകരിച്ചു.
മേഖലകൾ
ഭാരതത്തിൽ മൊത്തം 8 മേഖലകളാണു ഉള്ളത്.ഭൊപ്പാൽ,ചണ്ഡിഖഡ്,ഹൈദരാബാദ്,ജയ്പൂർ,പറ്റ്ന,ലക്നൗ,പുനെ,ഷില്ലൊങ്.
References
വർഗ്ഗം:ഇന്ത്യയിലെ വിദ്യാഭ്യാസസ്ഥാപനങ്ങൾ
എച്.എച് ഹോംസ്
എച്.എച് ഹോംസ് എന്നറിയപ്പെടുന്ന ഹെർമൻ വെബ്സ്റ്റെർ മട്ഗെറ്റ്‌ അഥവാ ഡോക്റ്റർ ഹെന്റി ഹോവാർഡ്‌ ഹോംസ് അമേരിക്കയിലെ ഒരു ആദ്യകാല ആധുനിക കൊലയാളികളിൽ ഒരാളായിരുന്നു. ഒരു കൊലയാളി എന്നത് കൂടാതെ നല്ലൊരു തട്ടിപ്പുകാരനും ഒന്നിൽ കൂടുതൽ ഭാര്യമാരും ഉള്ളയാളായിരുന്നു ഹോംസ്. 27 കൊലപാതകങ്ങൾക്ക് ഹോംസ് കുറ്റസമ്മതം നടത്തി. എന്നാൽ അതിൽ 9 എണ്ണം ആണ് ഉറപ്പു വരുത്തിയത്. പക്ഷെ, യഥാർത്ഥ കൊലപാതകത്തിന്റെ എണ്ണം 200 വരുമെന്ന് പറയപ്പെടുന്നു.
അവലംബം
വർഗ്ഗം:1861-ൽ ജനിച്ചവർ വർഗ്ഗം:1896-ൽ മരിച്ചവർ വർഗ്ഗം:അമേരിക്കൻ പരമ്പരക്കൊലയാളികൾ
സാംസങ് ഗാലക്‌സി എസ്-4
2013 മാർച്ച് 14-നു് സാംസങ് ഇലക്ട്രോണിക്സ് പുറത്തിറക്കിയ സ്മാർട്ട് ഫോണാണ് സാംസങ് ഗ്യാലക്സി എസ് 4. ന്യൂയോർക്കിൽ വെച്ചായിരുന്നു ഫോൺ പുറത്തിറക്കിയത്. ആൻഡ്രോയ്ഡ് 4.2.2 അഥവാ ജെല്ലി ബീൻ ഓപറേറ്റിംഗ് സിസ്റ്റത്തിലാണ് എസ്.4 പ്രവർത്തിക്കുന്നത്. സ്മാർട് പോസ്, സ്മാർട് സ്ക്രോൾ എന്നിവ ഇതിന്റെ സവിശേഷതകളാണ്.
സ്മാർട് പോസ്
സ്‌ക്രീനിൽ നോക്കുമ്പോൾ വീഡിയോ പ്രവർത്തിക്കുകയും നോട്ടം അവസാനിപ്പിക്കുമ്പോൾ വീഡിയോ നിശ്ചലം ആകുകയും ചെയ്യുന്ന സ്മാർട്ട് പോസ് സംവിധാനമാണ് ഇതിൽ ഉപയോഗിച്ചിരിക്കുന്നത്. മൊബൈലിന്റെ മുൻവശത്തെ ക്യാമറ ഉപയോഗിച്ചാണ് കണ്ണിന്റെ ചലനങ്ങൾ ഫോൺ മനസ്സിലാക്കുന്നത്
സ്മാർട്ട് സ്ക്രോൾ
കൈയുടെ ആംഗ്യത്തിലൂടെ ഫോണിൽ സ്പർശിക്കാതെ തന്നെ സന്ദേശങ്ങളും മറ്റും മാറി വായിക്കാൻ സാധിക്കുന്ന സ്മാർട്ട് സ്ക്രോൾ സംവിധാനം എസ്.4-ന്റെ പ്രത്യേകതയാണ്.
അവലംബം
വർഗ്ഗം:സാംസങ് ഹാർഡ്‌വെയർ‎ വർഗ്ഗം:ആൻഡ്രോയ്ഡ് ഉപകരണങ്ങൾ വർഗ്ഗം:സ്മാർട്ട് ഫോണുകൾ
സ്റ്റാർ റേസിംഗ്
ഗെയിം ടോപ്പ് എന്ന ഗെയിം ഡൗൺലോഡ് സൈറ്റ് വികസിപ്പിച്ചെടുത്ത ബഹിരാകാശ ഫോർമുലാ-1 കാർ റേസിംഗ് ഗെയിമാണ് സ്റ്റാർ റേസിംഗ്.ഈ ഗെയിമിൽ പലതരം വാഹനങ്ങൾ ഉണ്ട്.പലതരം വാഹനങ്ങൾ മത്സരത്തിൽ പങ്കെടുത്ത് വിജയിച്ച് അൺലോക്ക് ചെയ്യാനും കഴിയും.ഇത് ഒരു ത്രിമാന (3D) ഗെയിമാണ്.പലതരം റേസ് ട്രാക്കുകളുണ്ട്.ഇവയെല്ലാം പല പല ഗ്രഹങ്ങളിൽ വെച്ചാണ് മത്സരങ്ങൾ നടത്തുന്നത്. ഭൂമി,യുറാനസ്,ചന്ദ്രൻ,ചൊവ്വ എന്നീ ഗ്രഹ,ഉപഗ്രങ്ങളിലാണ് കളി നടക്കുന്നത്.ഈ കളിയിൽ എറ്റവും നിലവാരം കുറ‍ഞ്ഞ വാഹനം പീഗസും (pegus) എറ്റവും നിലവാരം കൂടിയത് മിറേജും (mirage) ആണ്.നാല് റൗണ്ടുകളുള്ള കളിയിൽ ഓരോ റൗണ്ടിലും നാല് ട്രാക്കുമാണുള്ളത്
ഗാന്ധിജിയെപ്പറ്റിയുള്ള ഗ്രന്ഥങ്ങളുടെ പട്ടിക
ഗാന്ധിജിയെപ്പറ്റിയുള്ള ഗ്രന്ഥങ്ങളുടെ പട്ടിക ഗാന്ധിജിയെപ്പറ്റിയുള്ള കൃതികളുടെ സമ്പൂർണ്ണമായ പട്ടികയാണ്.
വർഗ്ഗം:മഹാത്മാ ഗാന്ധി
പലാവുവിന്റെ ചരിത്രം
ഫെർഡിനാൻഡ് മഗല്ലന്റെ പ്രദക്ഷിണ യാത്രയുടെ മുൻനിര ട്രിനിഡാഡിന്റെ സ്പാനിഷ് ദൗത്യം 1522-ൽ യൂറോപ്യന്മാർ ആദ്യമായി പാലാവുവിനെ കണ്ടിരിക്കാം. അഞ്ചാമത്തെ സമാന്തര വടക്ക് ചുറ്റുമായി രണ്ട് ചെറിയ ദ്വീപുകൾ കണ്ടു. അവ സന്ദർശിക്കാതെ സാൻ ജുവാൻ എന്ന് പേരിട്ടു.
ബിസി 1000 ത്തിൽ ദ്വീപുകളിൽ താമസമാക്കിയ ഇന്തോനേഷ്യയിൽ നിന്നുള്ളവരാണ് പലാവുവിലെ ആദ്യത്തെ നിവാസികൾ എന്നു വിശ്വസിക്കുന്നു. 1543-ൽ സ്പാനിഷ് പര്യവേക്ഷകനായ റൂയ് ലോപ്പസ് ഡി വില്ലലോബോസ് പലാവു സന്ദർശിച്ച ആദ്യത്തെ യൂറോപ്യൻ ആയിരുന്നു. എന്നാൽ അവിടെ സ്ഥിരതാമസമാക്കാനും നാട്ടുകാരുമായി വ്യാപാരം നടത്താനുമുള്ള ആദ്യത്തെ യൂറോപ്യൻ ശ്രമങ്ങൾ പതിനെട്ടാം നൂറ്റാണ്ടിൽ മാത്രമാണ് ബ്രിട്ടീഷുകാർ നടത്തിയത്. പതിനെട്ടാം നൂറ്റാണ്ടിൽ സ്പെയിൻ ഈ ദ്വീപുകൾ കോളനിവത്കരിച്ചുവെങ്കിലും 1899 ൽ ജർമ്മനിക്ക് വിറ്റു. ഒന്നാം ലോക മഹായുദ്ധം പൊട്ടിപ്പുറപ്പെട്ടപ്പോൾ ജപ്പാൻ പലാവു പിടിച്ചടക്കി. ഇത് രണ്ടാം ലോക മഹായുദ്ധത്തിന്റെ അവസാനം വരെ ജപ്പാന്റെ കൈവശം ആയിരുന്നു. പസഫിക് ദ്വീപുകളുടെ ട്രസ്റ്റ് ടെറിട്ടറിയുടെ ഭാഗമായി ദ്വീപുകൾ അമേരിക്കയ്ക്ക് കൈമാറിയപ്പോൾ ഒരു ജപ്പാൻ ഇതിന്റെ ഒരു നിയന്ത്രണ ഉത്തരവ് നേടിയിരുന്നു.
1979 ൽ പലാവുക്കാർ സ്വാതന്ത്ര്യത്തിനായി ഫെഡറേറ്റഡ് സ്റ്റേറ്റ്‌സ് ഓഫ് മൈക്രോനേഷ്യയുമായി ഐക്യപ്പെടുന്നതിനെതിരെ വോട്ട് ചെയ്തു. രണ്ട് പ്രസിഡന്റുമാരുടെ മരണം റിപ്പോർട്ട് ചെയ്യപ്പെട്ടു. (1985 ൽ കൊലചെയ്യപ്പെട്ട ഹാരൂ റെമെലിക്ക്, 1988 ൽ ആത്മഹത്യ ചെയ്ത ലാസർ സാലി) 1994 ൽ സ്വാതന്ത്ര്യം ലഭിച്ചു.
1696 ഡിസംബർ 28 ന്, സമറിൽ ഫിലിപ്പൈൻ തീരത്ത് കപ്പൽ തകർന്ന ഒരു കൂട്ടം പാലാവുകാർ നൽകിയ വിവരണത്തെ അടിസ്ഥാനമാക്കി ചെക്ക് മിഷനറി പോൾ ക്ലൈൻ പലാവുവിന്റെ ആദ്യ ഭൂപടം വരച്ചപ്പോൾ യൂറോപ്യന്മാർ പലാവുവിനെ കണ്ടെത്തി. ഈ ഭൂപടവും 1697 ജൂണിൽ ക്ലീൻ യൂറോപ്പിലേക്ക് അയച്ച ഒരു കത്തും പലാവുവിലെ താൽപ്പര്യത്തിന്റെ കുതിച്ചുചാട്ടത്തിൽ വലിയ സ്വാധീനം ചെലുത്തി. 1700, 1708, 1709 വർഷങ്ങളിൽ ഫിലിപ്പീൻസിൽ നിന്ന് ജെസ്യൂട്ട് ദ്വീപുകളിലേക്ക് യാത്ര ചെയ്യാനുള്ള ആദ്യത്തേതും പരാജയപ്പെട്ടതുമായ ജെസ്യൂട്ട് ശ്രമങ്ങൾക്ക് ഇത് കാരണമായി. 1710 നവംബർ 30-ന് ഫ്രാൻസിസ്കോ പാഡില്ലയുടെ നേതൃത്വത്തിലുള്ള ജെസ്യൂട്ട് പര്യവേഷണസംഘമാണ് ദ്വീപുകൾ ആദ്യമായി സന്ദർശിച്ചത്. ഒറ്റപ്പെട്ടുപോയ 2 പുരോഹിതൻമാരായ ജാക്വസ് ഡു ബെറോണിനെയും ജോസഫ് കോർട്ടിലിനെയും സോൺസോറോൾ തീരത്ത് ഉപേക്ഷിച്ചു. സാന്റിസിമ ട്രിനിഡാഡ് എന്ന മാതൃകപ്പൽ കൊടുങ്കാറ്റിൽ ഒലിച്ചുപോയി. ഡു ബെറോണിനെയും കോർട്ടിലിനെയും രക്ഷിക്കാനുള്ള തുടർന്നുള്ള ശ്രമങ്ങൾ അവരെ നാട്ടുകാർ കൊന്ന് തിന്നതായി മനസ്സിലാക്കി.
ട്രസ്റ്റ് ടെറിട്ടറി ജില്ലകളിൽ നാലെണ്ണം 1979-ൽ ഒരൊറ്റ ഫെഡറേറ്റഡ് മൈക്രോനേഷ്യൻ സംസ്ഥാനം രൂപീകരിച്ചു. എന്നാൽ പലാവു ജില്ലകളും മാർഷൽ ദ്വീപുകളും പങ്കെടുക്കാൻ വിസമ്മതിച്ചു. കരോലിൻ ദ്വീപുകളുടെ ഏറ്റവും പടിഞ്ഞാറൻ ക്ലസ്റ്ററായ പലാവു, പകരം 1978-ൽ സ്വതന്ത്ര പദവി തിരഞ്ഞെടുത്തു. ഒരു പുതിയ ഭരണഘടന അംഗീകരിച്ച് 1981-ൽ പലാവു റിപ്പബ്ലിക്കായി മാറി. 1982-ൽ യുണൈറ്റഡ് സ്റ്റേറ്റ്സുമായി ഒരു കോംപാക്റ്റ് ഓഫ് ഫ്രീ അസോസിയേഷനിൽ ഒപ്പുവച്ചു. എട്ട് റഫറണ്ടങ്ങൾക്കും ഒരു പലാവാൻ ഭരണഘടനയുടെ ഭേദഗതി, കോംപാക്റ്റ് 1993-ൽ അംഗീകരിക്കുകയും 1994 ഒക്ടോബർ 1-ന് പ്രാബല്യത്തിൽ വരികയും ചെയ്തു. പലാവു സ്വതന്ത്ര ഡി ജൂറിയെ അടയാളപ്പെടുത്തി (പാലാവു സ്വതന്ത്ര യഥാർത്ഥമായതിന് ശേഷം, 1994 മെയ് 25, ട്രസ്റ്റിഷിപ്പ് റദ്ദാക്കിയപ്പോൾ).
പലാവുവിനെ ഒരു "ഓഫ്‌ഷോർ" സാമ്പത്തിക കേന്ദ്രമാക്കി മാറ്റുന്ന നിയമനിർമ്മാണം 1998-ൽ സെനറ്റ് പാസാക്കി. 2001-ൽ പലാവു അതിന്റെ ആദ്യത്തെ ബാങ്ക് നിയന്ത്രണവും കള്ളപ്പണം വെളുപ്പിക്കൽ വിരുദ്ധ നിയമങ്ങളും പാസാക്കി.
പുറത്തേയ്ക്കുള്ള കണ്ണികൾ
വർഗ്ഗം:അപൂർണ്ണ ലേഖനങ്ങൾ വർഗ്ഗം:രാജ്യങ്ങളുടെ ചരിത്രം വർഗ്ഗം:പലാവു
നാം ജൂ-ഹ്യുക്ക്
നാം ജൂ-ഹ്യുക്ക് ഒരു ദക്ഷിണ കൊറിയൻ നടനും, മോടലുമാണ്. ഒരു മോഡലായാണ് അദ്ദേഹം തന്റെ കരിയർ ആരംഭിച്ചത്, 2014-ൽ ദി ഐഡൽ മെർമെയ്ഡ്ലൂടെ സ്‌ക്രീനിൽ അരങ്ങേറ്റം കുറിക്കുന്നതിന് മുമ്പ് അദ്ദേഹം നിരവധി സംഗീത വീഡിയോകളിൽ പ്രത്യക്ഷപ്പെട്ടു. ഹൂ ആർ യു: സ്കൂൾ 2015 എന്ന ടെലിവിഷൻ പരമ്പരയിലെ തന്റെ വേഷത്തിലൂടെ അദ്ദേഹം ശ്രദ്ധേയനായി, വെയ്‌റ്റ്‌ലിഫ്റ്റിംഗ് ഫെയറി കിം ബോക്ക്-ജൂ, ദി ബ്രൈഡ് ഓഫ് ഹബേക്ക്, ദി ലൈറ്റ് ഇൻ യുവർ ഐസ്, ദി സ്കൂൾ നഴ്സ് ഫയൽസ് എന്നിവയിലെ പ്രധാന വേഷങ്ങളിലൂടെ അദ്ദേഹം ശ്രദ്ധേയനായി. , സ്റ്റാർട്ട് അപ്പ്, ഇരുപത്തിയഞ്ച് ഇരുപത്തിയൊന്ന്.
വർഗ്ഗം:ദക്ഷിണ കൊറിയൻ ചലച്ചിത്ര നടന്മാർ വർഗ്ഗം:ദക്ഷിണ കൊറിയൻ ടെലിവിഷൻ നടന്മാർ വർഗ്ഗം:ദക്ഷിണ കൊറിയൻ നടന്മാർ
എൻ.എസ്.എസ്. ഹിന്ദു കോളേജ്, ചങ്ങനാശ്ശേരി
ഇന്ത്യയിലെ വിഖ്യാതമായ സർവ്വകലാശാലകളിൽ ഒന്നാണ് കേരളത്തിലെ ചങ്ങനാശ്ശേരിയിലെ പെരുന്നയിൽ സ്ഥിതിചെയ്യുന്ന എൻ.എസ്.എസ്. ഹിന്ദു കോളേജ്' ' (NSS Hindu College, Changanassery). നായർ സർവീസ്‌ സൊസൈറ്റിയുടെ (എൻ.എസ്.എസ്) രണ്ടാമത്തെ ഈ കോളേജ് 1949-ലാണ് ആരംഭിച്ചത്. തിരുവിതാംകൂർ മഹാരാജാവ് ശ്രീ ചിത്തിര തിരുനാൾ ബാലരാമവർമ്മ പതാക ഉയർത്തിയും, ഇന്ത്യൻ ഉപരാഷ്ട്രപതി ഡോ.എസ്‌. രാധാകൃഷ്ണൻ ഉദ്ഘാടന സമ്മേളനം ചെയ്തുമാണ് പെരുന്ന ഹിന്ദു കോളേജിനു ആരംഭം കുറിച്ചത്.
ഉദ്ഘാടനം
ഇതര കോളേജുകളെ അപേക്ഷിച്ച് ചങ്ങനാശ്ശേരി എൻ.എസ്.എസ്. ഹിന്ദു കോളേജ് ഉദ്ഘാടനം ഏറെ വ്യത്യസ്തവും ആഡംബര-ആഘോഷങ്ങളോടെയാണ് തുടങ്ങിയത്. ഒരു ഉദ്ഘാടന മഹാമഹമായി പന്ത്രണ്ട് പ്രമുഖരാണ് പന്ത്രണ്ട് സമ്മേളനങ്ങളിലൂടെ ഹിന്ദു കോളേജ് ഉദ്ഘാടനം നടത്തിയത്. 1955 ഡിസംബർ 24 മുതൽ 1956 ജനുവരി 12 വരെ ഇരുപതു ദിവസങ്ങൾ നീണ്ടതായിരുന്നു ഉദ്ഘാടനം.
അവലംബം
വിഭാഗം:മഹാത്മാഗാന്ധി സർവ്വകലാശാലക്കു കീഴിലുള്ള കലാലയങ്ങൾ വർഗ്ഗം:കോട്ടയം ജില്ലയിലെ കലാലയങ്ങൾ
ഗവണ്മെന്റ് ഇൻസ്പെക്റ്റർ
നിക്കൊളായ് ഗൊഗോളിന്റെ ഒരു സാമൂഹ്യ വിമർശന നാടകമാണ് ഗവണ്മെന്റ് ഇൻസ്പെക്റ്റർ (The Government Inspector)‌. (original title: Ревизор, Revizor, literally: "Inspector"). 1836 -ൽ റഷ്യയിൽ ആദ്യമായി പ്രസിദ്ധീകരിച്ച ഈ പുസ്തകം പിന്നീട്, 1842 -ൽ വിപുലീകരിച്ച് പ്രസിദ്ധീകരിച്ചു. ശുഭപര്യവസായിയായ ഈ നാടകം മനുഷ്യന്റെ ദുര, വിഡ്ഢിത്തം, അന്നത്തെ റഷ്യയിലെ രാഷ്ട്രീയ അഴിമതി ഇവ ആക്ഷേപഹാസ്യരൂപത്തിൽ അവതരിപ്പിക്കുന്നു.
പശ്ചാത്തലം
അലക്സാണ്ടർ പുഷ്കിൻ പോലും അംഗീകരിച്ച റഷ്യയിലെ ഏറ്റവും നല്ല ചെറുകഥാകൃത്തുക്കളിലൊരാളായിരുന്നു ഗൊഗോൾ. ചെറുകഥയിൽ ഒരു സ്ഥാനമുറപ്പിച്ച അദ്ദേഹം, പിന്നീട് നാടകരൂപങ്ങൾ എഴുതാനായി തുനിഞ്ഞു. 1832 ആദ്യമായി സാമ്രാജ്യത്വ ഉദ്യോഗസ്ഥ ദുഷ്പ്രഭുത്വത്തെപ്പറ്റി ഒരു നാടകം എഴുതാൻ തുനിഞ്ഞെങ്കിലും സെൻസർഷിപ്പിനെ ഭയന്ന് ആ സംരംഭം അദ്ദേഹം അതു നിർത്തിവച്ചു. 1835ൽ അലക്സാണ്ടർ പുഷ്കിന്റെ പ്രേരണയാൽ ഒരു പുതിയ ആക്ഷേപഹാസ്യ രചനയ്ക്കു ശ്രമം തുടങ്ങി.
നാടകത്തിന്റെ കഥാ സംക്ഷേപം
റഷ്യയിലെ ഒരു പട്ടണത്തിലെ മേയറിന്റെ നേതൃത്വത്തിലുള്ള അഴിമതിക്കാരായ ഉദ്യോഗസ്ഥർ തങ്ങളെപ്പറ്റി അന്വേഷണത്തിനായി ഒരു ഇൻസ്പെക്റ്റർ വരുന്നതായി വാർത്ത അറിഞ്ഞ് ഭീതിതരായി. തങ്ങളുടെ തെറ്റായ പ്രവർത്തനങ്ങളെ മൂടിവയ്കാനായി അവർ ശ്രമം നടത്തിത്തുടങ്ങി. പക്ഷേ ഒരു സംശയിക്കേണ്ട ഒരു വ്യക്തി രണ്ടാഴ്ച്ച മുൻപു തന്നെ സെയിന്റ് പിറ്റേഴ്സ്ബർഗിൽ നിന്നും എത്തി അടുത്ത സത്രത്തിൽ താമസമാക്കിയതായി അറിഞ്ഞു. അത് ഖ്ലെസ്റ്റാക്കോവ് ആയിരുന്നു.
ഖ്ലെസ്റ്റാക്കോവ് തന്റെ മുന്തിയ ഹോട്ടൽ ബിൽ ചക്രവർത്തിയുടെ പേരിൽ ചെലവാക്കുന്നതറിഞ്ഞ് ഇയാൾ തന്നെയാണ് തങ്ങൾ പ്രതീക്ഷിക്കുന്ന ആ ഉദ്യോഗസ്ഥൻ എന്ന് മേയറും കൂട്ടാളികളും തീർച്ചയാക്കുന്നു. എന്നിരുന്നാലും, അയാൾ മറ്റൊരാളായി തെറ്റിദ്ധരിക്കപ്പെട്ടുവെന്ന കാര്യം ഖ്ലെസ്റ്റാക്കോവ് വെളിവാക്കുന്നില്ല. ഈ സമയം, അയാൾ ഈ ഉദ്യോഗസ്ഥരുടെ ഭീതിയെ ആസ്വദിച്ച്, മേയറുടെ വീട്ടിലെ അതിഥിയായി താമസം മാറി. മേയറിൽ നിന്നും കൂട്ടാളികളിൽനിന്നും ഇൻസ്പെക്ടർ ഭാരിച്ച തുകകൾ വാങ്ങുകയും ചെയ്തു. മേയറുടെ ഭാര്യയോടും മകളോടും അപമര്യാദയായി പെരുമാറാനും ശൃംഗരിക്കാനും അയാൾ തുടങ്ങി.
മേയർ ആ ഗ്രാമത്തിൽ വസിക്കുന്നവരായ ജൂതന്മാരും മറ്റുമായ കച്ചവടക്കാരോടു നിരന്തരം കൈക്കൂലി വാങ്ങുന്നതിനാൽ അതിൽ പ്രയാസപ്പെട്ട് അവർ ഖ്ലെസ്റ്റാക്കോവിനോട് അയാളെ തന്റെ മേയർ പദവിയിൽ നിന്നും പുറത്താക്കാൻ അപേക്ഷിക്കുന്നു. അത്യാർത്തിക്കാരനും പിടിച്ചുപറിക്കാരനുമായ മേയറുടെ അഴിമതികളിൽ ആശ്ചര്യപ്പെട്ട ഖ്ലെസ്റ്റാക്കോവ് സൈബീരിയായിലേയ്ക്കു നാടുകടത്തപ്പെടുന്നതിനു മേയർ അർഹനായെന്ന് മുന്നറിയിപ്പു നൽകുന്നു. എങ്കിലും അവരുടെ അഭ്യർത്ഥനയെ മാനിക്കാനായി കൂടുതൽ പണം തനിക്കു നൽകാനായാണ് ഖ്ലെസ്റ്റാക്കോവ് കച്ചവടക്കാരോട് പറയുന്നത്.
ഇതിനകം താൻ മോശമാകുമെന്നു മനസ്സിലാക്കിയ മേയർ തന്നെ അറസ്റ്റു ചെയ്യരുതെന്നു അഭ്യർത്ഥിക്കുന്നു. ഖ്ലെസ്റ്റാക്കോവ് തന്റെ മകളുമായി വിവാഹ ഉടമ്പടിയിലെത്തി എന്നു ഗ്രഹിച്ചു. ഈ ഘട്ടത്തിൽ തന്നെ സെയിന്റ് പിറ്റേഴ്സ്ബർഗിലേയ്ക്കു തിരിച്ചു വിളിക്കപ്പെട്ടിരിക്കുന്നു എന്ന് ഖ്ലെസ്റ്റാക്കോവ്  അറിയിക്കുന്നു. കാരണം അദ്ദേഹത്തിന്റെ ജോലിക്കാരനായ ഒസിപ്പ് പരിഹാസ്യമായ ഈ അഭിനയം തുടരുന്നത് അപകടമാണെന്നു ഖ്ലെസ്റ്റാക്കോവിനെ ബോദ്ധ്യപ്പെടുത്തുന്നു.
ഖ്ലെസ്റ്റാക്കോവും ഒസിപ്പും ഗ്രാമീണരുടെ കിട്ടാവുന്നതിലും ഏറ്റവും വേഗതയുള്ള കുതരകളെ കെട്ടിയ വണ്ടിയിൽ അവിടം വിട്ടനേരം മേയറുടെ സുഹൃത്തുക്കളെല്ലാവരും അവിടെ സന്നിഹിതരായി അവരെ അഭിനന്ദിച്ചു. ഈ സമയം സ്ഥലത്തെ പോസ്റ്റ് മാസ്റ്റർ അവിടെയെത്തി ഖ്ലെസ്റ്റാക്കോവിന്റെ യഥാർഥ മുഖം വെളിപ്പെടുത്തുന്ന താമസിച്ചുപോയ എവിടെയോ തങ്ങിനിന്ന ഒരു കത്ത് കൊണ്ടുവന്നുകാണിക്കുന്നു.
മേയറും കൂട്ടാളികളും തങ്ങൾക്കു പറ്റിയ അമളിയെപ്പറ്റി പരസ്പരം കുറ്റപ്പേടുത്തുന്ന സമയത്ത്, മേയറെ കാണുന്നതിനായി വരുന്ന യഥാർഥ ഗവൺമെന്റ് ഉദ്യോഗസ്ഥന്റെ സന്ദേശം എത്തുന്നു.
അവലംബം
വർഗ്ഗം:നാടകങ്ങൾ വർഗ്ഗം:റഷ്യൻ സാഹിത്യം
സയീബ അക്തർ
ഒരു ബംഗ്ലാദേശി ഫിസിഷ്യൻ ആണ് സയീബ അക്തർ (ജനനം 1953). അവർ ഒബ്സ്റ്റട്രിക് ഫിസ്റ്റുല ഇല്ലാതാക്കാൻ തന്റെ കരിയർ സമർപ്പിച്ചു. ഇന്റർനാഷണൽ സൊസൈറ്റി ഓഫ് ഒബ്‌സ്റ്റട്രിക് ഫിസ്റ്റുല സർജൻസിന്റെ എക്‌സിക്യൂട്ടീവ് അംഗമായ അവർ മുമ്പ് ബംഗ്ലാദേശിലെ ഒബ്‌സ്റ്റട്രിക്‌സ് ആൻഡ് ഗൈനക്കോളജി സൊസൈറ്റിയുടെ പ്രസിഡന്റായും സേവനമനുഷ്ഠിച്ചിട്ടുണ്ട്. പാവപ്പെട്ട പെൺകുട്ടികളുടെ വിദ്യാഭ്യാസത്തിൽ ശ്രദ്ധ കേന്ദ്രീകരിക്കുന്ന ധാക്കയിലും ഗൈബന്ദയിലും അവർ രണ്ട് ചാരിറ്റികൾക്ക് നേതൃത്വം നൽകുന്നു.
വൈദ്യശാസ്ത്രത്തിലെ അവരുടെ സംഭാവനകളെ മാനിച്ച്, ബംഗ്ലാദേശ് സർക്കാർ അവർക്ക് 2020-ൽ രാജ്യത്തെ രണ്ടാമത്തെ ഉയർന്ന സിവിലിയൻ ബഹുമതിയായ എകുഷേ പദക് നൽകി ആദരിച്ചു.
ആദ്യകാല ജീവിതവും വിദ്യാഭ്യാസവും
ചിറ്റഗോംഗിൽ എം എ മാലെക്കിന്റെയും മഹ്മൂദ ഖാത്തൂണിന്റെയും മകളായി അക്തർ ജനിച്ചു. തന്റെ വൈദ്യപരിശീലനത്തിനിടയിൽ കണ്ടുമുട്ടിയ ഡോക്ടർമാരുടെ അർപ്പണബോധമാണ് യുവ അമ്മമാരെ സഹായിക്കാൻ തനിക്ക് പ്രചോദനമായതെന്ന് അവർ പറഞ്ഞിട്ടുണ്ട്. ഡോ. അക്തർ ചിറ്റഗോംഗ് മെഡിക്കൽ കോളേജിൽ നിന്ന് മെഡിക്കൽ ബിരുദം നേടി.
ഗവേഷണവും കരിയറും
ധാക്ക മെഡിക്കൽ കോളേജ് ആൻഡ് ഹോസ്പിറ്റലിലെ ഒബ്‌സ്റ്റട്രിക്‌സ് ആൻഡ് ഗൈനക്കോളജി വിഭാഗം മേധാവിയായി അവർ സേവനമനുഷ്ഠിച്ചു. 2000-ൽ അക്തർ ഒരു കത്തീറ്ററിൽ നിന്നും ഒരു കോണ്ടം ഉപയോഗിച്ചും കുറഞ്ഞ ചെലവിൽ ഗർഭാശയ ബലൂൺ ടാംപോനേഡ് (UBT) സൃഷ്ടിച്ചു. അവർ UBT സൃഷ്ടിച്ച സമയത്ത്, ബംഗ്ലാദേശിൽ ഏകദേശം 40% മാതൃമരണങ്ങൾ സംഭവിച്ചത് പ്രസവാനന്തര രക്തസ്രാവം മൂലമാണ്. പ്രസവത്തിനു ശേഷമുള്ള രക്തസ്രാവം തടയാൻ അവൾ UBT സൃഷ്ടിച്ചു, മൊത്തം ചെലവ് $5 ൽ താഴെയാണ്. അവരുടെ ഉപകരണം ലോകമെമ്പാടുമുള്ള സ്ത്രീകളുടെ ആരോഗ്യത്തിൽ കാര്യമായ സ്വാധീനം ചെലുത്തി. പ്രസവാനന്തര രക്തസ്രാവത്തിൽ നിന്ന് അമ്മമാരെ രക്ഷിക്കുന്നു. ഈ സമീപനം സൈബയുടെ രീതി എന്നറിയപ്പെട്ടു, വികസ്വര രാജ്യങ്ങളിലെ ഡോക്ടർമാരെയും മിഡ്‌വൈഫുകളെയും ഇത് പഠിപ്പിച്ചു.
പുരസ്കാരങ്ങളും ബഹുമതികളും
അനന്യ ടോപ്പ് ടെൻ അവാർഡുകൾ, വുമൺ സൂപ്പർ അച്ചീവർ അവാർഡ്, മദർ തെരേസ അവാർഡുകൾ, ലൈഫ് ടൈം അച്ചീവ്‌മെന്റ് അവാർഡ് എന്നിവ ഉൾപ്പെടെ നിരവധി അവാർഡുകളും ബഹുമതികളും അക്തർ നേടിയിട്ടുണ്ട്. റോയൽ കോളേജ് ഓഫ് ഒബ്‌സ്റ്റട്രീഷ്യൻസ് ആൻഡ് ഗൈനക്കോളജിസ്റ്റുകൾ, ഇന്ത്യൻ കോളേജ് ഓഫ് മാറ്റേണൽ ആൻഡ് ചൈൽഡ് ഹെൽത്ത്, കോളേജ് ഓഫ് ഫിസിഷ്യൻസ് ആൻഡ് സർജൻസ് പാക്കിസ്ഥാൻ, ഇന്ത്യൻ അക്കാദമി ഓഫ് ഒബ്‌സ്റ്റട്രിക്‌സ് ആൻഡ് ഗൈനക്കോളജി എന്നിവയുടെ ഓണററി ഫെല്ലോഷിപ്പ് അവർ നേടിയിട്ടുണ്ട്. ബംഗ്ലാദേശ് ഗവൺമെന്റ് അവർക്ക് 2020-ൽ രാജ്യത്തെ രണ്ടാമത്തെ ഉയർന്ന സിവിലിയൻ ബഹുമതിയായ എകുഷേ പദക് നൽകി ആദരിച്ചു.
അവലംബം
വർഗ്ഗം:1953-ൽ ജനിച്ചവർ വർഗ്ഗം:സ്ത്രീരോഗ വിദഗ്ദർ
കഥയും തിരക്കഥയും
പുരസ്കാരങ്ങൾ
പ്രഥമ കോഴിക്കോടൻ പുരസ്കാരം. കേരള ഭാഷാ ഇൻസ്റ്റിറ്റ്യൂടിൻറെ പ്രഥമ കെ.എം. ജോർജ് പുരസ്കാരം.
പ്രത്യേകത
സാഹിത്യകൃതിയെ ഉപജീവിച്ച് തിരക്കഥയെഴുതുന്നതിൻറെ സൌന്ദര്യശാസ്ത്രത്തെപ്പറ്റി മലയാളത്തിലെ ആദ്യപഠനം [ സക്കറിയയുടെ ] വിധേയൻ എന്നീ തിരക്കഥകളെ ആസ്പദമാക്കി കഥ തിരക്കഥയാക്കുമ്പോൾ വരുന്ന മാറ്റങ്ങളെ വിശകലനം ചെയ്യുന്നു. തിരക്കഥയെപ്പറ്റി പഠിക്കുന്നവർക്ക് ഏറെസഹായകരമായ ഗ്രന്ഥം.
ഉള്ളടക്കം
1 തിരക്കഥ
2 ചലച്ചിത്രവും സാഹിത്യവും
3 കഥ തിരക്കഥയാകുമ്പോൾ
4 അനുകല്പനം പ്രയോഗത്തിൽ
6 കൃതിയും പാഠവും
7 ഒരുകാര്യം രണ്ടുവഴി
8 കർതൃത്വവും വീക്ഷണവും
9 കഥാദ്യവും കഥാന്ത്യവും
11 കഥാപാത്രങ്ങളും മാധ്യമഭിന്നതയും
12 ചലച്ചിത്രഭാഷ
13 തിരക്കഥയുടെ ഭാഷ
14സംഭാഷണങ്ങൾ
15 ചലച്ചിത്രാഖ്യാനം
എന്നീ പേരുകളിൽ 195 പേജുകളിലായി വിശദമായ 15 ലേഖനങ്ങൾ ഈ പുസ്തകങ്ങളിൽ ഉൾപ്പെടുത്തിയിരിക്കുന്നു.
തിരക്കഥ
എന്ന ലേഖനത്തിൽ ലൂമിയർ സഹോദരന്മാർ 1895 ഡിസംബർ 28ന് പാരീസിലെ ഗ്രാൻറ് കഫേയിൽ വെച്ച് നടത്തിയ ആദ്യ ചലച്ചിത്ര പ്രദർശനം, സിനിമയുടെ തുടക്കവും വളർച്ചയു, തിരക്കഥ, തിരക്കഥയുടെ പശ്ചാത്തലം, തിരക്കഥാഘടന, തിരക്കഥയുടെ സാഹിത്യമൂല്യം തുടങ്ങിയവ വളരെ വിശദമായി പ്രതിാദിച്ചിരിക്കുന്നു. ഒരു നല്ല തിരക്കഥ എങ്ങനെയുള്ളതായിരിക്കണം എന്നും ലേഖനം നിരീക്ഷിക്കുന്നു.
ചലച്ചിത്രവും സാഹിത്യവും
എന്ന ലേഖനത്തിൽ സാഹിത്യത്തിന് ചലച്ചിത്രവുമായുള്ള ചലച്ചിത്രത്തോളം തന്നെ പഴക്കമുള്ള ബന്ധത്തെയും പരസ്പരാശ്രിതത്ത്വത്തെയും സിനിമയിലുള്ള സാഹിത്യവും തമ്മിലുള്ള കൊടുക്കൽ വാങ്ങലുകൾ എത്രത്തോളം മാവാം എന്നലേഖകൻറെ കാഴ്ചപ്പാട് ഇതിൽ വിശദമാക്കിയിരിക്കുന്നു. ചലച്ചിത്രവും ഇതരകലകളും തമ്മിലുള്ള ബന്ധം വിശദമാക്കാനും ഈ ലേഖനം ശ്രമിക്കുന്നുണ്ട്.
കഥ തിരക്കഥയാക്കുമ്പോൾ
കഥതിരക്കഥയാക്കുമ്പോൾ അനുവർത്തിക്കേണ്ട കാര്യങ്ങൾ ലോകപ്രശസ്ത തിരക്കഥാകൃത്തുകൾ സ്വീകരിച്ച തന്ത്രങ്ങൾ എന്നിവ ഉദാഹരിണസഹിതം വിശദീകരിക്കുന്നു കഥ തിരക്കഥയാക്കുമ്പോൾ എന്ന ലേഖനത്തിൽ.
അനുകല്പനം പ്രയോഗത്തിൽ
ചലച്ചിത്രത്തോടൊപ്പം തന്നെതുടങ്ങിയ അനുകല്പനത്തിൻറെ ചരിത്രവും, ലോകസിനിമയിലും ഇന്ത്യൻ സിനിമയിലും മലയാള സിനിമയിലും പ്രമുഖ സംവിധായകൾ ഉപജീവിച്ച സാഹിത്യസൃഷ്ടികളും പരിചയപ്പെടുത്തുന്ന ലേഖനം. ഒരു സാഹിത്യ കൃതിയെ സിനിമയാക്കുന്നതാണ് അനുകല്പനം.
ബഷീർ,പത്മരാജൻ,അടൂർ
1960 കളിൽ സിനിമയിലെ സാഹിത്യദശകത്തിൽ തിരക്കഥയെഴുതിയ ബഷീരിൽ നിന്ന് 1990 ൽ മാത്രയ സിനിമയ്ക്കായ് സാഹിത്യത്തെ സമീപിച്ച അടൂരിലേക്കുള്ള മാറ്റത്തിൽ നൂറ് ശതമാനം സാഹിത്യകാരനിൽ നിന്ന് നൂറുശതമാനം സിനിമാക്കാരിലേക്കുള്ള പരിണാമത്തൽ പത്മരാജൻ മധ്യവർത്തിയായി നിൽക്കുന്നു. ഒരേ സമയം നൂറുശതമാനം സാഹിത്യക്കാരനും നൂറുസതമാനം സിനിമാക്കാരനുമാണ്. പത്മരാജൻ. ഈ മൂന്നുപേരുടെ കലയിലൂടെയുള്ള യാത്രയാണ് ഈ ലേഖനത്തിൽ. ബഷീറിൻറെ ഭാർഗവീ നിലയവും മതിലുകളും പത്മരാജൻറെ പെരുവഴിയമ്പലം അടക്കമുള്ള സിനിമയുടെ തുടങ്ങിയ സിനിമകളും അനുകല്പനത്തിൻറെ സാധ്യതകൾ മലയാളം എങ്ങനെയുപയോഗിച്ചു എന്നു വിശദീകരിക്കുന്നു.
കൃതിയും പാഠവും
അനുകല്പനത്തിലൽ മൂലകൃതിയോട് കാണിക്കോണ്ട നീതി എത്രത്തോളം ആവണമെന്നു വ്യക്തമാക്കുന്ന ലേഖനം.
ഒരു കാര്യം രണ്ടുവഴി
കഥയും ചലച്ചിത്രവും അനുവാചകനിലേൽപ്പിക്കുന്ന പ്രതീതി എങ്ങനെ വ്യത്യാസപ്പെടുന്നു എന്ന് ഈ പഠനത്തിൽ അവതരിപ്പിച്ചിരിക്കുന്നു.
കർതത്വവും വീക്ഷണവും
ആധാരകൃതിയുടെയും തിരക്കഥയുടെയും രചയിതാക്കൾ തമ്മിലുള്ള ആശയപരമായ ഭിന്നതകൾ, രണ്ടുകൃതിയുടേയും പശ്ചാത്തല വ്യത്യാസം, കാലവ്യത്യാസം തുടങ്ങിയ കൃതിയിൽ നിന്ന് സിനിമയ്ക്കുള്ള വ്യതിയാനത്തിന് കാരണമാവുന്നു.
കഥാപാത്രങ്ങൾ
പ്രമുഖമലയാള സിനിമകളിലെ കഥാപാത്രങ്ങൾക്ക് മൂലകൃതിയിലെ(സാഹിത്യത്തിലെ) കഥാപാത്രങ്ങളുമായുള്ള വ്യത്യാസം സിനിമകളിലൂടെ ചർച്ചചെയ്യുന്ന ലേഖനം
ചലച്ചിത്രഭാഷ
ചലച്ചിത്രം ഒരു ആശയ വിനിമയ വ്യവസ്ഥയാണ് അതിൻറെ പ്രത്യേകതകൾ വിശദീകരിക്കുന്നു.
തിരക്കഥയുടെ ഭാഷ
ദൃശ്യഭാഷയുടെ പ്രത്യേകതകൾ സിനിമകളുടെ സഹായത്തിൽ വിശകലനം ചെയ്യുന്നു.
സംഭാഷണങ്ങൾ
സിനിമയിൽ ശബ്ദം പ്രധാനമായും അഞ്ചുതരത്തിൽ ഉപയോഗിക്കപ്പെടുത്താറുണ്ട്. സംഭാഷണം, സംഗീതം,യാദൃച്ഛികശബ്ദങ്ങൾ, സൌണ്ട് ഇഫക്ടുകൾ,നിശ്ശബ്ദത എന്നിവയാണിവ. സിനിമകളിൽ ഇവ എങ്ങനെ ഫലപ്രദമായി ഉപയോഗിക്കാം എന്നത് ചലച്ചിത്രങ്ങളിലൂടെ വ്യഖ്യാനിക്കാൻ ഗ്രമിക്കുന്നു.
ചലച്ചിത്രാഖ്യാനം
ഈ അവസാന ലേഖനത്തിൽ ആഖ്യാനത്തിൻറെ വിവിധ സ്വഭാവങ്ങൾ വിശകലനം ചെയ്യുന്നു. സിനിമ ഗൌരവമായി കാണുന്ന ഏതൊരു വ്യക്തിക്കും പ്രയോജനം ചെയ്യുന്ന ഒരു മികച്ച ഗ്രന്ഥമാണ് കഥയും തിരക്കഥയും. സിനിമയുടെയും തിരക്കഥയയുടേയും ഉള്ളറകളിലേക്ക് ആഴ്ന്നിറങ്ങാനും, ബഷീർ,അടൂർ,പത്മരാജൻ തുടങ്ങിയ വിഖ്യാതമലയാള കലാകാരന്മരെ ആഴത്തിൽ അറിയാനും ഈ ഗ്രന്ഥം സഹായിക്കും.
അവലംബം
വർഗ്ഗം:ഗ്രന്ഥങ്ങൾ
ലമോക തടാകം
ലമോക തടാകം ന്യൂയോർക്ക് സംസ്ഥാനത്തിന്റെ പടിഞ്ഞാറൻ ഭാഗത്തുള്ള, മുമ്പ് മഡ് ലേക്ക് എന്നറിയപ്പെട്ടിരുന്ന ചന്ദ്രക്കലയുടെ ആകൃതിയിലുള്ള ഒരു ചെറിയ തടാകമാണ്. ഷൂയ്‌ലർ കൗണ്ടിയുടെയും സ്റ്റ്യൂബെൻ കൗണ്ടിയുടെയും അതിർത്തിയിലാണ് തടാകം സ്ഥിതി ചെയ്യുന്നത്. ഭൂരിഭാഗവും ഷൂയ്‌ലർ കൗണ്ടിയിൽ സ്ഥിതിചെയ്യുന്ന തടാകത്തിന്റെ തെക്കുപടിഞ്ഞാറൻ മൂലയിലെ "മിൽ പോണ്ട്" എന്ന് വിളിക്കപ്പെടുന്ന ഒരു ചെറിയ ഭാഗം മാത്രമാണ് സ്റ്റ്യൂബെൻ കൗണ്ടിയിലുള്ളത്. ലമോക തടാകത്തിന് വടക്കായി, മുമ്പ് "ലിറ്റിൽ ലേക്ക്" എന്നറിയപ്പെട്ടിരുന്ന മറ്റൊരു തടാകമായ വാനെറ്റ തടാകം, ഒരു ചെറിയ ചാനൽ വഴി ലമോക തടാകവുമായി ബന്ധിപ്പിച്ചിരിക്കുന്നു.
അരനാടർ
മലപ്പുറം ജില്ലയിൽ കണ്ടു വരുന്ന ആദിവാസി വിഭാഗമാണ് അരനാടർ. കേരളത്തിലെ തന്നെ ഏറ്റവും പ്രാകൃതരായ ഗിരിവർഗക്കാരിലൊന്നാണ് അരനാടർ .വേട്ടയാടിയും വനവിഭവങ്ങൾ ശേഖരിച്ചുമാണ് ഇവർ കഴിഞ്ഞിരുന്നത് .ഇന്ന് ഇവരുടെ സ്ഥിതി ഏറെക്കുറെ മെച്ചപ്പെട്ടിട്ടുണ്ട്.
പ്രത്യേകതകൾ
നിലമ്പൂർ താലൂക്കിലെ വഴിക്കടവ്, കരുളായി, എടക്കര, ശങ്കരകുളം, പോത്ത്കല്ല് തുടങ്ങിയ പ്രദേശങ്ങളിൽ ഇവരുടെ 'പിര'കൾ കാണാം. താമസസ്ഥലത്തെ ഇവർ ചെമ്മം എന്നു വിളിക്കുന്നു. പണ്ടു കാലത്ത് ഇലകൾ ധരിച്ചിരുന്ന ഇവർ ഇപ്പോൾ മുണ്ടുടുക്കുന്നു. മക്കത്തായ സമ്പ്രാദമാണ് ഇവർക്കിടയിൽ പ്രാചാരത്തിലുള്ളത്.
പെൺകുട്ടികളെ സംബന്ധിച്ച് തെരണ്ടു കല്യാണം പ്രധാനമാണ്. ഏഴു ദിവസത്തോളം ചടങ്ങുകൾ നീണ്ടുനിൽക്കും. കല്യാണത്തിന് ചിലർ താലി ഉപയോഗിക്കും. തോടകളും മണികളും ചരടിൽ കോർത്തതാണ് താലി. മരിച്ചാൽ ചൂടു വെള്ളം കൊണ്ടു കുളിപ്പിച്ചേ അവർ ശവം മറവു ചെയ്യാറുള്ളൂ. ആട്ടംവെയ്പ് എന്നൊരു പരേതക്രിയ ഇവർക്കിടയിലുണ്ട്.
അവലംബം
വർഗ്ഗം:കേരളത്തിലെ ആദിവാസികൾ
ഛട്‌ബിർ മൃഗശാല
പഞ്ചാബിലെ ചണ്ഡീഗഢിൽ നിന്നും 17 കിലോമീറ്റർ അകലെ മൊഹാലി ജില്ലയിൽ ഉള്ള ഒരു മൃഗശാലയാണ് ഛട്‌ബിർ മൃഗശാല (Chhatbir Zoo) അഥവാ മഹേന്ദ്ര ചൗധരി ജീവശാസ്ത്രോദ്യാനം (Mahendra Chaudhary Zoological Park). 1970 -കളിൽ നിർമ്മാണം തുടങ്ങിയ ഇവിടെ ധാരാളം മൃഗങ്ങളും പക്ഷികളും ഉരഗങ്ങളും ഉണ്ട്. തിങ്കളാഴ്ച ഒഴികെ എന്നും സന്ദർശിക്കാവുന്ന ഈ ഉദ്യാനത്തിൽ വന്യമൃഗങ്ങളെ കൂട്ടിൽ അടയ്ക്കാതെയുള്ള രീതിയിലാണ് സംരക്ഷിക്കുന്നത്.
ചരിത്രം
1977 ഏപ്രിൽ 13 ന് അന്നത്തെ പഞ്ചാബ് ഗവർണർ മഹേന്ദ്ര മോഹൻ ചൗധരി മൃഗശാല ഉദ്ഘാടനം ചെയ്തു. അതിനെ മഹേന്ദ്ര ചൗധരി സുവോളജിക്കൽ പാർക്ക് എന്ന് നാമകരണം ചെയ്തു. തുടക്കത്തിൽ മൃഗശാലയിൽ അസമിലെ ഗുവാഹത്തി മൃഗശാലയിൽ നിന്ന് കൊണ്ടുവന്ന ചെറിയൊരു കൂട്ടം മൃഗങ്ങളുണ്ടായിരുന്നു, താമസിയാതെ ഇത് വടക്കൻ പഞ്ചാബിലെ ഇന്ത്യയിലെ ഏറ്റവും വലിയ മൃഗശാലയായി മാറി.
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ മൃഗശാലകൾ വർഗ്ഗം:1970-കളിൽ ഇന്ത്യയിൽ ആരംഭിച്ച സ്ഥാപനങ്ങൾ
ഡാനിയൽ എം. ഏഞ്ചൽ
ഡാനിയൽ മോറിസ് ഏഞ്ചൽ (14 മേയ് 1911 - 13 ഡിസംബർ 1999) 1950-കളിലെ ശ്രദ്ധേയമായ നിരവധി ബ്രിട്ടീഷ് സിനിമകളുടെ ഉത്തരവാദിത്തം വഹിച്ച ഒരു പ്രമുഖ ബ്രിട്ടീഷ് ചലച്ചിത്ര നിർമ്മാതാവായിരുന്നു, അദർ മാൻസ് വിഷം (1952), ദ സീ ഷാൽ നോട്ട് ഹാവ് ദെം (1954), റീച്ച്. ഫോർ ദി സ്കൈ (1956), കാർവ് ഹെർ നെയിം വിത്ത് പ്രൈഡ് (1958).1950 കളിൽ ശ്രദ്ധേയമായ നിരവധി ബ്രിട്ടീഷ് സിനിമകളുടെ ഉത്തരവാദിത്തം അദ്ദേഹം വഹിച്ചിട്ടുണ്ട്.
ഒരു അനുശോചനക്കുറിപ്പിൽ അദ്ദേഹത്തെ വിശേഷിപ്പിച്ചത് " ശക്തമായ അഭിപ്രായങ്ങളും അൽപ്പം ക്രൂരമായ രീതിയുമുള്ള ഒരു മനുഷ്യൻ " എന്ന് ആണ്.എയ്ഞ്ചൽ സിനിമ എന്ന മാധ്യമത്തിന് വേണ്ടി തികച്ചും സമർപ്പിതനായിരുന്നു..
ജീവചരിത്രം
രണ്ടാം ലോകമഹായുദ്ധസമയത്ത് ഏഞ്ചൽ ബർമ്മയിൽ സേവനമനുഷ്ഠിച്ചു, അവിടെ അദ്ദേഹം ഒരു മേജറായിരുന്നു. അപ്പൻഡിസൈറ്റിസിനുള്ള ഓപ്പറേഷൻ കഴിഞ്ഞ് ഉണർന്നപ്പോൾ, തനിക്ക് പോളിയോ പിടിപെട്ടുവെന്നും ഇനി നടക്കില്ലെന്നും പറഞ്ഞു. രണ്ട് വർഷം അദ്ദേഹം ബേസ് ഹോസ്പിറ്റലിൽ ചെലവഴിച്ചു, തുടർന്ന് ഇംഗ്ലണ്ടിലേക്ക് അയച്ചു, അവിടെ അദ്ദേഹം കുടുംബ സ്ഥാപനത്തിൽ വീണ്ടും ചേർന്നു, അത് എയ്ഞ്ചലിന്റെയും ബെർമന്റെയും ആയിത്തീർന്നു വീൽചെയറിൽ കറങ്ങാൻ പഠിച്ച അദ്ദേഹം ചൂരൽ ഉപയോഗിച്ച് നടക്കാൻ സ്വയം പഠിപ്പിച്ചു. 1971-ൽ വീൽചെയറിൽ ഒതുങ്ങിപ്പോകുന്നതുവരെ അദ്ദേഹം ഊന്നുവടിയിൽ നടക്കുമായിരുന്നു.
ലണ്ടനിലെ വിൻഡ്‌മിൽ തിയേറ്ററിന്റെ ജനറൽ മാനേജരായിരുന്ന വിവിയൻ വാൻ ഡാമിന്റെ മകൾ ബെറ്റി വാൻ ഡാമിനെ അദ്ദേഹം 1945-ൽ വിവാഹം കഴിച്ചു.
1946-ൽ അദ്ദേഹം തന്റെ പട്ടാള പെൻഷൻ ഉപയോഗിച്ച് ഒരു ഫിലിം ക്യാമറ വാങ്ങി. അദ്ദേഹം ജോർജ്ജ് ആറാമൻ രാജാവിന് കത്തെഴുതുകയും റോയൽ സ്റ്റേബിളുകൾ ചിത്രീകരിക്കാൻ അനുമതി ചോദിക്കുകയും ചെയ്തു. ഇത് 5,000 പൗണ്ട് ലാഭമുണ്ടാക്കിയ ഓൾ ദി കിംഗ്സ് ഹോഴ്‌സ് എന്ന ഡോക്യുമെന്ററിക്ക് കാരണമായി. ഓൾ ദി കിംഗ്സ് മെൻ, ഓൾ ദി കിംഗ്സ് മ്യൂസിക് എന്നിവയുൾപ്പെടെയുള്ള ഡോക്യുമെന്ററികളുടെ ഒരു പരമ്പര നിർമ്മിക്കാൻ അദ്ദേഹം ഇത് ഉപയോഗിച്ചു, £30,000 ലാഭം നേടി. മർഡർ അറ്റ് ദി വിൻഡ്‌മിൽ (1949) എന്ന ചിത്രത്തിലൂടെ അദ്ദേഹം ചലച്ചിത്ര മേഖലയിലേക്ക് വന്നു.
1960-ൽ, ജോൺ വൂൾഫിനൊപ്പം എയ്ഞ്ചൽ തന്റെ സൃഷ്ടികൾ ടെലിവിഷനിലേക്ക് വിറ്റ ആദ്യത്തെ ചലച്ചിത്ര നിർമ്മാതാക്കളിൽ ഒരാളായി. ഇത് വ്യവസായത്തെ പ്രകോപിപ്പിക്കുകയും വർഷങ്ങളോളം അദ്ദേഹത്തിന്റെ സിനിമകൾ വിതരണക്കാരും സിനിമാശാലകളും ബഹിഷ്‌കരിക്കുകയും ചെയ്തു.
1980-ൽ, മോറിന്റെ രണ്ടാമത്തെ ആത്മകഥയിൽ നടത്തിയ അഭിപ്രായപ്രകടനങ്ങളുടെ പേരിൽ നടൻ കെന്നത്ത് മോറിനെതിരെ ഏഞ്ചൽ വിജയകരമായി കേസ് നടത്തി.
പുറത്തേക്കുള്ള കണ്ണികൾ
വർഗ്ഗം:1999-ൽ മരിച്ചവർ വർഗ്ഗം:1911-ൽ ജനിച്ചവർ വർഗ്ഗം:മേയ് 14-ന് ജനിച്ചവർ വർഗ്ഗം:ഡിസംബർ 13-ന് മരിച്ചവർ വർഗ്ഗം:ബ്രിട്ടീഷ് ചലച്ചിത്രനിർമ്മാതാക്കൾ
അശോക് ഗജപതി രാജു
തെലുങ്കുദേശം പാർട്ടിയുടെ പൊളിറ്റ് ബ്യൂറോ അംഗവും പതിനാറാം ലോക്സഭയിലെ വ്യോമഗതാഗത വകുപ്പ് മന്ത്രിയുമാണ് അശോക് ഗജപതി രാജു (ജനനം 16 ജൂൺ 1951). പുസാപതി രാജകുടുംബാംഗമാണ്
ജീവിതരേഖ
1978-ൽ ജനതാപാർട്ടിക്കുവേണ്ടി മത്സരിച്ചു. തുടർന്ന് തെലുങ്കുദേശം പാർട്ടിയിൽ. 1983, 85, 89, 99, 2009-ലും എം.എൽ.എ. ആയി. പലതവണ സംസ്ഥാനത്ത് മന്ത്രിയായി. എൻ.ടി. രാമറാവു മന്ത്രിസഭയിൽ എക്‌സൈസ് വകുപ്പും ചന്ദ്രബാബുനായിഡു മന്ത്രിസഭയിൽ ധനകാര്യം, നിയമം, റവന്യൂ വകുപ്പുകളും കൈകാര്യം ചെയ്തു. 2014-ൽ ആന്ധ്രപ്രദേശിലെ വിഴിയനഗരം മണ്ഡലത്തിൽനിന്ന് ജയിച്ച് ലോക്സഭയിലെത്തി.
അവലംബം
വർഗ്ഗം:തെലുഗുദേശം നേതാക്കൾ വർഗ്ഗം:പതിനാറാം ലോക്‌സഭയിലെ അംഗങ്ങൾ വർഗ്ഗം:ഇന്ത്യയുടെ വ്യോമയാന വകുപ്പു മന്ത്രിമാർ വർഗ്ഗം:1951-ൽ ജനിച്ചവർ വർഗ്ഗം:ജൂൺ 16-ന് ജനിച്ചവർ
പാർവതീപുരം നക്സലൈറ്റ് ഗൂഢാലോചനാ കേസ്
നക്സലൈറ്റ് പ്രസ്ഥാനത്തിലെ മുൻനിര നേതാക്കൾക്കെതിരായ ഏറ്റവും ഗുരുതരമായ ക്രിമിനൽ കേസായിരുന്നു പാർവതീപുരം നക്സലൈറ്റ് ഗൂഢാലോചനാ കേസ്. , 1970 ജനവരിയിൽ ആന്ധ്രപ്രദേശിലെ പാർവതീപുരം കോടതിയിലാണ്  148 പേർ പ്രതിപ്പട്ടികയിലുണ്ടായിരുന്ന  P.R.C No. 3/1970, 8/1970 എന്നീ   കേസുകൾ ഫയൽ ചെയ്യപ്പെട്ടത്. നിയമാനുസൃതമായ ഭരണസംവിധാനത്തെ  സായുധ വിപ്ലവത്തിലൂടെ  അട്ടിമറക്കുന്നതിനായി  ഗൂഢാലോചന നടത്തിയെന്നതായിരുന്നു കേസ്. 46 കൊലപാതകങ്ങൾ, 82 ഭവനഭേദനങ്ങൾ,  പോലീസുകാർക്കെതിരായി  99 ആക്രമണങ്ങൾ എന്നിവ കൂടാതെ പതിനഞ്ച്  ആളപഹരണവും ഇതിൽ  ഉൾപെട്ടിരുന്നു. ശ്രീകാകുളം സായുധ പ്രക്ഷോഭത്തിൽ ഉൾപെട്ട സംഭവങ്ങളായിരുന്നു ഇവയെല്ലാം. ,, , ,
വിശദാംശങ്ങൾ
1968 നവമ്പർ 25-ന് പട്നായിക്കിൻറെ നേതൃത്വത്തിൽ ഇരുനൂറിൽപരം ഗിരിജനങ്ങൾ പാർവതീപുരത്തെ ഒരു ജമീന്ദാറുടെ വീടാക്രമിക്കുകയും  ധാന്യശേഖരം കൊള്ളയടിക്കുകയും, പണയാധാരങ്ങൾ നശിപ്പിക്കുകയും ചെയ്തു. ചുറ്റുമുള്ള പല ഗ്രാമങ്ങളിലും സമാനകൃത്യങ്ങൾ  നടത്താൻ പരിപാടികൾ ആസൂത്രണം ചെയ്യപ്പെട്ടു.
കേസ്
നിയമാനുസൃതമായ ഭരണകൂടത്തെ അട്ടിമറിക്കാനായി വ്യാപകമായ ഗൂഢാലോചനയും കൊലപാതകങ്ങളും കൊള്ളയും തട്ടിക്കൊണ്ടു പോകലും നടത്തിയെന്നതായിരുന്നു കേസ്. 1970-ലാണ് പാർവതീപുരം സെഷൻസ് കോടതിയിൽ കേസ് ഫയൽ ചെയ്യപ്പെട്ടത്. 1976 വരെ നീണ്ടുപോയ വിചാരണ നടത്തിയത് വിശാഖപട്ടണത്ത്  ഇതിനായി മാത്രം രൂപം കൊണ്ട പ്രത്യേകകോടതിയാണ്. പ്രതിഭാഗത്തിനായി കേസു വാദിക്കാൻ മുന്നോട്ടു വന്ന ഏക വക്കീൽ   പരുവാഡ ലക്ഷ്മി നായിഡു  ആയിരുന്നു.
പ്രതികളും വിധിയും
നക്സലൈറ്റ് നേതാക്കന്മാരിൽ  ഏതാണ്ട്  എല്ലാവരും  പ്രതിപ്പട്ടികയിൽ ഉണ്ടായിരുന്നു. കേസു ഫയൽ ചെയ്യുന്നതിനുമുമ്പേ അവരിൽ പലരും അറസ്റ്റു ചെയ്യപ്പെടുകയോ പോലീസുമായുള്ള ഏറ്റുമുട്ടലിൽ കൊല്ലപ്പെടുകയോ ചെയ്തു. വേംപടപു സത്യനാരായണയും അദിബട്ല കൈലാസവും സുബ്ബറാവു പാണിഗ്രഹിയുമടക്കം 20 പേർ ഏറ്റുമുട്ടലിൽ കൊല്ലപ്പെട്ടു. ചാരു മജുംദാർ പോലീസ് കസ്റ്റഡിയിൽ മരിച്ചു. സൂശീതൾ റോയ്ചൗധരി ഒളിവിലിരിക്കെ മരിച്ചു.
പതിനഞ്ചു പേർക്ക്(പതിനേഴെന്ന് ചില രേഖകളിൽ)  ആജീവനാന്തത്തടവും   പത്തു പേർക്ക്  അഞ്ചു വർഷം കഠിനതടവും വിധിക്കപ്പെട്ടു. അമ്പതു പേർ വിട്ടയക്കപ്പെട്ടു.
പാർവതീപുരത്തെ ജമീന്ദാരെ കൊലപ്പെടുത്തിയ കുറ്റത്തിന് 1969 ജൂലൈയിൽ    നാഗഭൂഷണം പട്നായിക് അറസ്റ്റു ചെയ്യപ്പെട്ടു. ജയിൽ ചാടിയെങ്കിലും   1970 ജൂലൈയിൽ  കൊൽക്കത്തയിൽ വെച്ച് വീണ്ടും അറസ്റ്റു ചെയ്യപ്പെട്ട്  വിശാഖപട്ടണം ജയിലിൽ തടവുകാരനായി. അഭിഭാഷകനായിരുന്ന  പട്നായിക്  സ്വയം കേസു വാദിച്ചു. വധശിക്ഷക്ക് വിധിക്കപ്പെട്ടു. രാഷ്ട്രപതിക്ക് ദയാഹർജി സമർപിക്കാൻ പട്നായിക് സന്നദ്ധനായില്ല. എങ്കിലും മൂന്നു വർഷത്തിനുശേഷം ഭരണകൂടം സ്വമേധയാ  ശിക്ഷ ആജീവനാന്തത്തടവായി കുറച്ചു. പന്ത്രണ്ടു വർഷത്തെ ജയിൽ വാസത്തിനുശേഷം ആരോഗ്യപ്രശ്നങ്ങൾ കാരണം 1982- ൽ പരോൾ അനുവദിക്കപ്പെട്ടു. ചികിത്സയിലിരിക്കെ 1998 ഒക്റ്റോബർ- 9-ന് അന്തരിച്ചു.
അവലംബം
വർഗ്ഗം:നക്സലൈറ്റ് പ്രസ്ഥാനം
ഹെൽ‌ഹൗണ്ട്
നാടോടി കഥകളിലെ അമാനുഷിക നായയാണ് ഹെൽ‌ഹൗണ്ട്. ലോകമെമ്പാടുമുള്ള പുരാണങ്ങളിൽ വൈവിധ്യമാർന്ന അശുഭകരമായ അല്ലെങ്കിൽ പൈശാചികമായ അമാനുഷിക നായ്ക്കൾ കാണപ്പെടുന്നു. മുറിച്ചു വികൃതമാക്കിയ കറുത്ത രോമങ്ങൾ, തിളങ്ങുന്ന ചുവന്ന കണ്ണുകൾ, സൂപ്പർ കരുത്തും വേഗതയും, പ്രേതം അല്ലെങ്കിൽ ഫാന്റം സ്വഭാവസവിശേഷതകൾ, ദുർഗന്ധം എന്നിവ ഹെൽ‌ഹൗണ്ടുകളുടെ സവിശേഷതകളിൽ ഉൾപ്പെടുന്നു. ചില യൂറോപ്യൻ ഇതിഹാസങ്ങൾ പറയുന്നത്, ആരെങ്കിലും മൂന്ന് തവണയോ അതിൽ കൂടുതലോ ഹെൽ‌ഹൗണ്ടിന്റെ കണ്ണിലേക്ക് നോക്കിയാൽ ആ വ്യക്തി തീർച്ചയായും മരിക്കും. മരണാനന്തര ജീവിതത്തെ തീയുമായി ബന്ധിപ്പിക്കുന്ന സംസ്കാരങ്ങളിൽ, ഹെൽ‌ഹൗണ്ടുകൾക്ക് തീ അടിസ്ഥാനമാക്കിയുള്ള കഴിവുകളും രൂപവും ഉണ്ടായിരിക്കാം. മരിച്ചവരുടെ ലോകത്തേക്കുള്ള പ്രവേശന കവാടങ്ങളായ ശ്മശാനങ്ങൾ, ശ്മശാന സ്ഥലങ്ങൾ എന്നിവ കാത്തുസൂക്ഷിക്കുന്നതിനോ അല്ലെങ്കിൽ മരണാനന്തര ജീവിതവുമായി ബന്ധപ്പെട്ട മറ്റ് ചുമതലകൾ ഏറ്റെടുക്കുന്നതിനോ അല്ലെങ്കിൽ നഷ്ടപ്പെട്ട ആത്മാക്കളെ വേട്ടയാടുന്നതിനോ അല്ലെങ്കിൽ അമാനുഷിക നിധി കാത്തുസൂക്ഷിക്കുന്നതിനോ ആണ് അവരെ നിയോഗിക്കുന്നത്. യൂറോപ്യൻ ഇതിഹാസങ്ങളിൽ, ഒരു ഹെൽ‌ഹൗണ്ടിനെ കാണുകയോ അലറുന്നത് കേൾക്കുകയോ ചെയ്യുന്നത് ഒരു ശകുനമോ മരണകാരണമോ ആകാം. ലോകത്തിൽ നിന്ന് അമാനുഷിക സൃഷ്ടികളുടെ അല്ലെങ്കിൽ ജീവികളുടെ രഹസ്യത്തെ കാത്തുസൂക്ഷിക്കുന്ന അമാനുഷികതയുടെ സംരക്ഷകരാണ് അവർ.
വെൽഷ് കെട്ടുകഥയിലെ കോൺ ആൻവിനെപ്പോലുള്ള ചില അമാനുഷിക നായ്ക്കളെ നിരുപദ്രവകാരികളായി കണക്കാക്കിയിരുന്നു, എന്നാൽ അത്തരം നരക മൃഗങ്ങളെ കണ്ടുമുട്ടുന്നത് ആസന്ന മരണത്തിന്റെ അടയാളമായി കണക്കാക്കപ്പെട്ടിരുന്നു.
നാടോടിക്കഥകളിൽ നിന്നുള്ള ഉദാഹരണങ്ങൾ
ഗ്രീക്ക് പുരാണങ്ങളിൽ നിന്നുള്ള സെർബെറസാണ് ഏറ്റവും പ്രശസ്തമായ ഹെൽഹൗണ്ട്. വടക്കൻ യൂറോപ്യൻ പുരാണങ്ങളിലും (ഉദാ. നോർഡിക് പുരാണങ്ങളിൽ നിന്നുള്ള ഗാർം) കാട്ടു വേട്ടയുടെ ഭാഗമായി നാടോടിക്കഥകളിലും പ്രത്യക്ഷപ്പെടുന്നതിലും ഹെൽഹൗണ്ടുകൾ പ്രശസ്തമാണ്. പ്രാദേശിക നാടോടിക്കഥകളിൽ ഈ വേട്ടക്കാർക്ക് നിരവധി വ്യത്യസ്ത പേരുകൾ നൽകിയിട്ടുണ്ട്. പക്ഷേ അവ സാധാരണ ഹെൽ‌ഹൗണ്ട് സവിശേഷതകൾ പ്രദർശിപ്പിക്കുന്നു. ഗ്രേറ്റ് ബ്രിട്ടനിലുടനീളം ഈ ഐതീഹ്യങ്ങൾ സാധാരണമാണ്. പ്രത്യക്ഷപ്പെടൽ അനുസരിച്ച് മോഡി ധൂ ഓഫ് ദി ഐൽ ഓഫ് മാൻ, ഗ്വിൽഗി ഓഫ് വെയിൽസ് തുടങ്ങി നിരവധി പേരുകൾ നൽകുന്നു. ഇതിഹാസത്തിൽ മറ്റ് പ്രേത കറുത്ത നായ്ക്കൾ നിലവിലുണ്ട്. വാൾട്ടർ മാപ്പിന്റെ ഡി ന്യൂഗിസ് ക്യൂറിയോലിയം (1190), വെൽഷ് പുരാണ ചക്രം ഫോർ ബ്രാഞ്ചെസ് ഓഫ് ദി മാബിനോഗി (പത്താം മുതൽ പതിമൂന്നാം നൂറ്റാണ്ട്) എന്നിവയാണ് ഈ കെട്ടുകഥകളുടെ ആദ്യ പരാമർശം.
തെക്കൻ മെക്സിക്കോയിലും മധ്യ അമേരിക്കയിലെ നാടോടിക്കഥകളിലും, ഗ്രാമീണ റോഡുകളിൽ രാത്രി വൈകി നടക്കുന്ന യാത്രക്കാരെ വേട്ടയാടുന്ന ഒരു വലിയ കറുത്ത നായയാണ് കാഡെജോ. അമേരിക്കൻ ബ്ളൂസ് മ്യൂസിക്കിലും ഈ പദം സാധാരണമാണ്. റോബർട്ട് ജോൺസന്റെ 1937 ലെ "ഹെൽഹൗണ്ട് ഓൺ മൈ ട്രയൽ" എന്ന ഗാനം ഉദാഹരണമാണ്.
ഗ്രീക്ക് പുരാണത്തിൽ ഹെൽ‌ഹൗണ്ട് സെർബെറസ് അധോലോകത്തിലെ ഗ്രീക്ക് ദേവനായ ഹേഡീസിന്റെ വകയായിരുന്നു. സെർബെറസ് വലിയ, മൂന്ന് തലയുള്ള കറുത്ത നായയാണെന്ന് പറയപ്പെടുന്നു. അത് അധോലോകത്തിലേക്കുള്ള പ്രവേശന കവാടത്തിന് കാവൽ നിൽക്കുന്നു.